text:
Liittoutuneiden aloittivat 25. marraskuuta ensimmäinen hyökkäys Tunisiassa, minkä tavoitteena oli Tunisin ja Bisertan kaupunkien valtaaminen. Joukot etenivät itään, mutta eivät onnistuneet tavoitteissaan saksalaisten pysäyttivät heidät. 1. joulukuuta 1943 saksalaiset aloittivat vastahyökkäyksen, jolla he työnsivät amerikkalaiset takaisin 25. päivän asemiin. 22. joulukuuta liittoutuneet hyökkäsivät taas, mutta heidät lyötiin takaisin. Sitten Tunisiassa alkoi noin kuukauden enimmäkseen taisteluton aika. Se loppui siihen, kun Rommelin Libyasta vetäytyvät joukot saapuivat Tunisiaan tammi-helmikuun vaihteessa. 30. tammikuuta he hyökkäsivät eräiden amerikkalaisjoukkojen kimppuun ja muutaman päivän kuluttua amerikkalaiset vetäytyivät Sbeitlan lähistölle ja rakensivat sinne puolustuslinjan. Kuitenkin saksalaiset hyökkäsivät seuraavalla viikolla ja amerikkalaisten linja murtui 16. helmikuuta. Saksalaiset valloittivat Sbeitlan seuraavana päivänä ja liittoutuneet pakenivat Algerian vastaisten vuorten solille. Koko Tunisia oli akselivaltojen hallussa. 19. helmikuuta saksalaiset hyökkäsivät liittoutuneiden asemien kimppuun Kasserinen solassa. Amerikkalaisten asemat luhistuivat parissa minuutissa ja saksalaiset valtasivat solan.
Näiden tapahtumien jälkeen saksalaiset jakautuivat kahdeksi ryhmäksi, jotka etenivät luoteeseen kohti Thalaa. Lisäksi eräs joukko eteni etelään, Haïdraa kohti. Amerikkalaisjoukkojen taistelutahto alkoi romahtaa ja monet joukot joutuessaan vetäytymään jättivät varusteensa taistelukentälle. Helmikuun 21. päivän vastaisena yönä saksalaiset pääsivät Thalan edustalle, jota puolusti vain heikko ranskalaisosasto. Jos Thala olisi vallattu, suuri joukko liittoutuneita olisi joutunut saarroksiin. Saksalaiset kuitenkin etenivät liian hitaasti ja liittoutuneiden täydennysvoimat ehtivät paikalle, eivätkä saksalaiset sen jälkeen enää pystyneet valtaamaan Thalaa. Tämän jälkeen Rommel päätti lopettaa hyökkäyksen, koska Montgomeryn armeija lähestyi idästä saksalaisten puolustuslinjaa, Mareth-linjaa. Saksalaiset alkoivat peräytyä kohti itää. 23. helmikuuta amerikkalaiset pommittivat vetäytyviä saksalaisia ja 24. helmikuuta amerikkalaiset valtasivat Kasserinen solan. Vaikka saksalaiset joutuivatkin perääntymään, he olivat tuottaneet amerikkalaisille suunnatonta vahinkoa, muun muassa tuhonneet tai vallanneet kaksi kolmasosaa amerikkalaispanssarivaunuista.


title: Pohjois-Afrikan rintama (toinen maailmansota)

text: 6. maaliskuuta suurin osa Rommelin joukoista teki idässä hyökkäyksen brittejä vastaan Medenineen. Hyökkäys kuitenkin epäonnistui brittien murskaavan tykistötulen takia ja saksalaiset menettivät 150 panssarivaunustaan 55. Adolf Hitlerin kiellettyä Rommelia vetäytymästä paremmin puolustettaviin asemiin Tunisin ympärille, Rommel lähti sairauslomalle, eli käytännössä luopui tehtävistään 8. maaliskuuta. Brittijoukot aloittivat suurhyökkäyksen, operaatio Pugilistin Marethin linjaa vastaan maaliskuun 19. ja 20. päivän välisenä yönä. Seuraavana yönä joukko brittejä pääsi tunkeutumaan saksalaisten puolustuslinjan läpi ja muodostamaan sinne sillanpääaseman, mutta 22. maaliskuuta saksalaisten vastahyökkäys tuhosi sillanpään ja rintama palautui entiselleen. 26. maaliskuuta brittijoukot valtasivat El Hamman kaupungin linjan pohjoispäässä ja tekivät täten linjan käytännössä toimintakyvyttömäksi. Seuraavana päivänä akselivaltojen joukot onnistuivat pysäyttämään britit ja saamaan aikaa strategiselle vetäytymiselleen. Kahdessa päivässä linjan puolustajat marssivat 60 kilometriä luoteeseen ja loivat uuden puolustuslinjan Wadi Akaritiin Gabèsin lähelle.


text: Samaan aikaan amerikkalaiset olivat aloittaneet etenemisen. 17. maaliskuuta he valtasivat Gafsan ja seuraavana päivänä El Guetarin keidaskaupungin. Sen italialaiset puolustajat poistuivat kaupungista lähes vastarinnatta, mutta asettuivat saman nimiseen solaan, joka johtaa sisämaan tasangoille. 20. maaliskuuta amerikkalaiset valtasivat yhden italialaisten asemista ja ottivat 700 vankia. Amerikkalaiset olivat erinomaisissa asemissa mahdollista hyökkäysoperaatiota varten. Silloin saksalaiskomentajat, jotka saivat tiedon amerikkalaisten valtauksista, lähettivät panssaridivisioonan voittamaan amerikkalaiset. 23. maaliskuuta aamukuudelta 50 panssaria, joita seurasi muita joukkoja, tuli solasta ja hyökkäsi amerikkalaisten kimppuun edeten alas laaksoon. Saksalaiset voittivat nopeasti amerikkalaisten etulinjan jalkaväen ja tykistön. Vähän ajan kuluttua he ajoivat miinakenttään ja joutuivat pysähtymään raivaamaan sitä. Silloin yhdysvaltalaiset alkoivat hyvin voimakkaasti tulittaa miinakenttää raivaavia ja raivausta odottavia saksalaisia ja tunnissa saksalaisten 50 panssarivaunusta 30 tuhoutui. Kello yhdeksältä saksalaiset vetäytyivät laaksosta takaisin solaan.


text: Aamulla kello 4.45 saksalaiset hyökkäsivät uudestaan, kun heidän jalkaväkensä oli järjestäytynyt. Mutta taas Yhdysvaltain tykistö pysäytti hyökkäyksen ja aiheutti saksalaisille suuria tappioita. Sen jälkeen saksalaiset tajusivat, että hyökkäysyritykset olivat toivottomia ja siksi osa divisioonasta linnoittautui El Guettarista itään sijaitseville kukkuloille ja osa pakeni takaisin Gabèsiin.


text: Seuraavan viikon aikana yhdysvaltalaiset etenivät hitaasti vallaten loput sisämaan tasangoista.


title: Lepolan huvila

text: Lepolan huvila on Tampereen Härmälässä sijaitseva 1800-luvulla rakennettu huvila. Sen rakennutti insinööri Ossian Bergbom, vuodesta 1903 alkaen Wuorenheimo. Wuorenheimon kuoltua huvila jäi perikunnalle.


title: Lepolan huvila

text: Suomalaisten radiolähetysten uranuurtaja, insinööri Arvi Hauvonen käytti huvilan suippoa tornia toisena radiolähetysasemanaan 1923.


title: Lepolan huvila

text: Huvilan suunnitteli todennäköisesti Tampereen kaupungin ensimmäinen kaupunginarkkitehti F. L. Calonius (1876–1891). Todennäköistä on myös, että huvila siirrettiin Hatanpäänniemeltä ennen vuotta 1898, koska paikalle rakennettiin silloin Nils Idmanin asuntopalatsi Idmanin huvila.


title: Lepolan huvila

text: Huvila siirtyi Wuorenheimon puolison Agnes Wuorenheimon kuoltua (k. 1921) Tampereen kaupungille kaupalla vuonna 1925, ja vuodesta 1927 alkaen huvila toimi lastenkotina, johtajanaan Elli Seppälä (hänen sisarensa Aili Seppälä toimi samaan aikaan Rantaperkiössä sijaitsevan Metsolan lastenkodin johtajana). Talvisodan aikana huvila palveli sotilassairaalan toipilasosastona. Sodan jälkeen vuonna 1945 kaupunki päätti pitää huvilan lasten käytössä, ja siitä tehtiin lastentarha. Tässä tarkoituksessa se toimii heinäkuuhun 2017 saakka, jolloin sen toiminta Lepolan päiväkotina päättyy. Vuonna 2018 Tampereen kaupunki aikoo myydä huvilan. Huvilan perinteitä vaalii Härmälä-Seura.


title: Naamanjoki

text: Naamanjoki on Oulujoen vesistöön kuuluva joki, jonka alkulähde on Vaalan ja Utajärven kuntien raja-alueella Hetejärvestä ja Kortejärvestä laskevien Korte- ja Heteojien yhtymäkohdassa Naamanjärvi-nimisellä suoalueella Utajärven Naamankylän Järvikylässä. Naamanjoki laskee Utosjokeen ja edelleen Oulujokeen Utajärven pohjoispuolella.


title: Naamanjoki

text: Naamanjoen valuma-alueen pinta-ala on 118,03 km² ja järvisyys 2,14 %, keskivirtaaman ollessa noin 1,1 m³/s. Alun perin Naamanjoki sai alkunsa Naamanjärvestä, joka myöhemmin on kuivatettu ja on nykyisin pääosiltaan avosuota.


title: Naamanjoki

text: Kalastus Naamanjoella on vähäistä, vuotuisten kokonaissaaliiden ollessa noin 1,2—1,5 tonnia vuodessa.


title: Uspenskin katedraali (Moskova)

text: Uspenskin katedraali () on Moskovan Kremlissä sijaitseva katedraali.


title: Uspenskin katedraali (Moskova)

text: Kirkon rakentaminen aloitettiin 4. elokuuta 1326, kun metropoliitta Pietari oli taivutellut Moskovan suuriruhtinaan Iivana I Kalitan rakennuttamaan vastaavanlaisen kirkon Moskovaan kuin oli vielä silloisessa suuriruhtinaiden pääkaupungissa Vladimirissa.


title: Uspenskin katedraali (Moskova)

text: 1400-luvun lopulla vanha kirkko alkoi olla ränsistynyt ja vuonna 1472 aloitettiin uuden katedraalin rakennustyöt Krivtsovin ja Myškinin suunnitelmien mukaisesti. Kahden vuoden aikana rakennus lähes valmistui, kunnes se maanjäristyksen vaikutuksesta sortui.


title: Uspenskin katedraali (Moskova)

text: Iivana III kutsui arkkitehti Aristotele Fioravantin Bolognasta suunnittelemaan uuden katedraalin, jonka tuli olla vanhan venäläisen perinteen mukainen. Fioravanti matkusti Vladimiriin opettelemaan venäläistä rakennustekniikkaa. Lopulta valmistuneessa rakennuksessa on vaikutteita sekä renessanssin tyylistä että venäläisestä perinteestä.


title: Uspenskin katedraali (Moskova)

text: Sen sisustukseen kuuluu edelleen useitakin eri tsaareille tehtyjä katoksellisia valtaistuimia.


title: Uspenskin katedraali (Moskova)

text: Kirkkoa käytettiin Iivana IV Julmasta alkaen tsaarien kruunauskirkkona. Vallankumouksen yhteydessä se museoitiin, mutta Neuvostoliiton kaaduttua kirkko avattiin uudelleen. Kaikki Venäjän presidentit, Boris Jeltsin, Vladimir Putin ja Dmitri Medvedev, siunattiin virkaansa juuri tässä kirkossa. Jeltsinin ja Putinin seremonian toimitti Moskovan ja koko Venäjän patriarkka Aleksei II ja Medvedevin puolestaan nykyinen patriarkka Kirill.


title: Uspenskin katedraali (Moskova)

text: Nykyisin kirkkoa käytetään vain tärkeisiin valtiollisiin seremonioihin. Kesäisin se on turisteille avoimena.


title: Uspenskin katedraali (täsmennyssivu)

text: Uspenskin katedraali eli Neitsyt Marian kuolonuneen nukkumisen katedraali (venäjän sanasta "uspenije") tarkoittaa seuraavia kirkkoja:


title: Imperial (automerkki)

text: Imperial on Chryslerin valmistama kalliimman hintaluokan automerkki. Sitä valmistettiin vuodesta 1955 vuoteen 1975 sekä lyhyesti uudelleen vuosina 1981-1983. Chrysler Imperial esiteltiin mallina jo vuonna 1926 ja vuonna 1955 se erotettiin omaksi merkikseen. Kuluttajat mielsivät merkin kuitenkin aina Chryslerinä.


title: Minamoto no Yoritomo

text: Minamoto no Yoritomo (, 9. toukokuuta 1147 – 9. helmikuuta 1199) oli japanilaisen Kamakura-shōgunaatin perustaja ja ensimmäinen shōgun, joka hallitsi 1192–1199. Hän oli isänsä Minamoto no Yoshitomon puolelta sukua keisariperheelle ja aatelinen myös äitinsä puolelta. Minamoto no Yoritomo oli Minamoto-klaanin (Seiwa Genji) perillisen poika, ja kilpaili sen päämiehen asemasta setänsä ja serkkunsa kanssa. Välienselvittely Taira-klaanin kanssa, Genpei-sota, oli lähellä sisällissotaa. Se päättyi Minamoto no Yoritomon voittoon. Hän nousi samurai-luokan johtoon ja koko Japanin tosiasialliseksi hallitsijaksi 1192. Tästä alkoi japanin feodaaliaika, jota jatkui 1800-luvulle asti. Yoritomo käytti valtaa Kamakuran kaupungista käsin, sillä hän katsoi Kioton hovin hienostelevien tapojen kuluttavan samuraiden moraalia ja sotilaskuria. Lisäksi hänen valtansa perustui nimenomaan Kamakuran lähiseutujen sotaherrojen tukeen. Tästä kaupungista sai sitten koko shōgunaatti nimensä. Yoritomo oli julma hallitsija: hän vainosi Taira-klaanin jäseniä ja pyrki tuhoamaan klaanin vauvoja myöten.


title: Minamoto no Yoritomo

text: Genpei-sodan jälkeen Yoritomo riitaantui veljensä Minamoto no Yoshitsunen kanssa. Yoshitsune oli palvellut Yoritomoa voitokkaana kenraalina ja saavuttanut suuresti mainetta ja arvovaltaa. Yoshitsunen asetuttua keisarin puolelle Yoritomo lähetti miehensä surmaamaan veljensä. Lyhyen Koromogawan taistelun jälkeen Yoshitsune teki pakon edessä itsemurhan.


title: Minamoto no Yoritomo

text: Kymmenen vuotta myöhemmin Minamoto no Yoritomo kuoli itse pudottuaan hevosen selästä aamuratsastuksella ollessaan.


title: Laanila (Inari)

text: Laanila on kylä valtatien 4 varrella Lapissa Inarin kunnassa. Se sijaitsee noin kolme kilometriä etelään Saariselältä ja noin 34 kilometriä etelään Ivalon taajamasta. Kylä on Laaniojan varrella, Laanipalon ja Laaniselän vaarojen välissä, noin 320 metrin korkeudella merenpinnan yläpuolella. Kylässä sijaitsee Laanihovin hotelli. Kylän talous on voimakkaasti matkailupainotteinen.


title: Laanila (Inari)

text: Laanilasta noin kilometrin verran koilliseen sijaitsee Prospektor-yhtiön vuonna 1902 rakentama kaivos, josta etsittiin kultaa. Kultaesiintymistä Saariselän alueella oli saatu viitteitä. Tätä varten aikoinaan rakennettiin tie Sodankylästä Laanilaan. Myöhemmin tietä jatkettiin aina Petsamoon saakka. Saariselän ensimmäinen rakennus oli Prospektorin konttori. Yhtiön lopetettua siellä toimintansa siitä tuli vuosikymmenien ajaksi Laanilan kestikievari, josta kerrotaan myöhemmin artikkelissa. Rakennus sijaitsi nykyisen Metsäntutkimuslaitoksen paikalla. Saksalaiset polttivat rakennuksen perääntyessään pohjoiseen Lapin sodassa vuonna 1944. Kultaa ei Prospektorin kaivoksesta koskaan löydetty. Nykyään kaivoskuilun päälle on rakennettu mökki, josta voi kurkistaa kuiluun ja kuunnella ääninauhalle taltioituja työskentelyn ääniä. Mökin pihamaalla on esillä kivikasoja ja kaivosvaunu raiteineen.


title: Laanila (Inari)

text: Jatkosodan aikana 4. heinäkuuta 1943 hyökkäsivät neuvostoliittolaiset partisaanit A. S. Smirnovin johdolla siviilejä kuljettaneen postilinja-auton kimppuun Laaniojan sillalla yöllä noin kello 02.45. Sillan räjäytettyään partisaanit ampuivat kuljettajan ja auton pysähdyttyä tien laitaan he jatkoivat tulitusta. Tässä hyökkäyksessä sai surmansa mm. tarkastusmatkalla ollut Oulun hiippakunnan piispa Yrjö Wallinmaa. Myöhemmin samana yönä tämän osasto "Bolševik Zapoljarjan" partisaanit hyökkäsivät läheiseen Laanilan majataloon, jossa sai surmansa yksi ihminen rajussa tulituksessa.


title: Laanila (Inari)

text: Paikalle avattiin levähdysalue tapauksen 50-vuotismuistotilaisuuden yhteydessä 1993. Paikalle on pystytetty opastustauluja kertomaan tästä Laaniojalla tapahtuneesta sota-ajan välikohtauksesta. Viereinen puro tunnetaan nykyään nimellä Piispanoja, ja paikalle oli jo aiemmin pystytetty muistokivi. Nelostien länsipuolella puro tunnetaan edelleen Laaniojan nimellä.


title: Tankavaara

text: Tankavaara eli Tankavaaran Kultakylä on kylä valtatien 4 varressa Sodankylässä, Sodankylän ja Ivalon välillä, noin 90 kilometriä pohjoiseen Sodankylän keskustasta. Tankavaarassa sijaitsevat Tankavaaran Kultamuseo, ravintola Wanha Waskoolimies majoituspalveluineen ja Tankavaaran luontokeskus sekä luontopolku näkötorneineen. Iso ja Pieni Tankavaara ovat myös vaaroja muutama kilometri kylästä itään. Korkein huippu kohoaa 470 metriin merenpinnasta.


title: Tankavaara

text: Kultamuseo on yksi Suomen ammatillisesti hoidetuista erikoismuseoista. Museo toimii Sodankylän Tankavaarassa naapureinaan Tankavaaran Kultakylä ja Tankavaaran luontokeskus. Vuonna 1973 perustettu Kultamuseo tutkii ja tallentaa Suomen kullankaivun historiaa sekä esittelee maailman kullanhuuhdontaperinnettä Golden World -osastollaan. Lisäksi museolla on laaja kivi- ja mineraalinäyttely entisessä Oy Lapin Kulta Ab:n päärakennuksessa, Härkäselässä. Museoon liittyy kesäisin myös ulkomuseoalue sekä kullanhuuhdontapaikka. Talvella kultaa voi huuhtoa Kultamuseossa tätä varten rakennetuissa sisäaltaissa. Museon omistaa ja sitä hallinnoi yksityinen Kultamuseosäätiö. Museo kuuluu valtionavun piiriin. Vuosittain museossa vierailee noin 20 000 matkailijaa.


title: Tankavaara

text: Kultamuseon pihaa koristaa pronssinen, lähes kolmemetrinen vaskaajapatsas. Patsaan on lahjoittanut Lapinkullan Ystävät ry, ja se paljastettiin Kultamuseon 20-vuotisjuhlassa vuonna 1993. Patsaan on tehnyt taiteilija Ensio Seppänen, ja se on kunnianosoitus "elinkautisten" kullankaivajien työlle. Vuonna 2013 Kultamuseo täytti 40 vuotta.


title: Tankavaara

text: Kultamuseon Tuki ry:n järjestämät Kullanhuuhdonnan SM-kisat Tankavaarassa ovat yksi Lapin vanhimmista tapahtumista. Sen taustalla on Lapin kullanhuuhdonnan värikäs historia jo yli 140 vuoden takaa. Ensimmäisen kerran Tankavaarassa vaskattiin kilpaa vuonna 1974. Kullanhuuhdonnan SM-kisat ovat perusta myös kautta maailman levinneelle kilpailu- ja harrastustoiminnalle. Nykyään järjestetään yli kahdessakymmenessä maassa kansallisia mestaruuskilpailuja sekä lukemattomia pienempiä tapahtumia. Vuonna 1977 Tankavaarasta alkunsa saanut MM-kisaketju kiertää maailmaa jokavuotisena kullanhuuhtojien kohtaamispaikkana. Viimeksi Kullanhuuhdonnan Maailmanmestaruuskisat järjestettiin Suomessa vuonna 2006 ja ne järjestetään taas 5.-10.8.2019.


title: Tankavaara

text: Kultamuseossa järjestetään vuosittain poikkitieteellinen Kultasymposium, joka paneutuu kultaan liittyviin ajankohtaisiin aiheisiin.


title: Tankavaara

text: Kultakylän alueelle valmistui vuonna 1997 matkailijoiden kuljetukseen tarkoitettu kapearaiteinen rautatie, joka sai nimekseen Pohjois-Suomen Kaivosrautatie Oy. Rautatie kiersi Kultakylän ympäri ja ylitti kahdesti aluetta halkovan Hopiaojan. Rautatien raideleveys oli 600 mm ja kokonaispituus 1 600 metriä. Rautatien toiminta hiipui 2010-luvulle tultaessa, ja se purettiin. Kalusto siirrettiin 2014 pääosin Robert Sands Järnvägille Alaveteliin.


title: Tankavaara

text: Kultaesiintymä Tankavaaran alueelta löytyi 1930-luvulla, kun Purnumukan kylässä asuva Aslak Peltovuoma sai unessa tiedon alueen kultavarannoista.


title: Tankavaara

text: Saksalaisten vetäytyessä Lapin sodassa kohti pohjoista he viivyttivät perässä seuraavia suomalaisjoukkoja mm. Tankavaarassa, jossa käytiin verisiä taisteluja. Saksalaiset vetäytyivät Tankavaarasta suunnitelmallisesti 31. lokakuuta 1944 kohti Saariselkää.


title: Konneveden Urheilijat

text: Konneveden Urheilijat eli KonnU on keskisuomalainen urheiluseura Konnevedeltä. Seuran toimintaan kuuluvat muun muassa jalkapallo, suunnistus ja ampumahiihto.


title: Konneveden Urheilijat

text: Suuri merkitys seuran toiminnalle on Lapunmäen urheilukeskuksella, jonne on rakennettu osin EU-rahoituksen turvin Hiihtomaa. Tähän kuuluu latuverkoston lisäksi pieni mäki kumpareikkoineen. Toiminnassa halutaan panostaa lasten ja nuorten liikuntaan.


title: Konneveden Urheilijat

text: Tunnetuimpia urheilijoita seurassa ovat jääkiekkoilijat Miika Lahti ja Sampo Kaleva, ampumahiihtäjät Mervi Markkanen, Terhi Häyrinen (ent. Markkanen) sekä Katja Lairio. Häyrinen edusti Suomea vuoden 1992 olympialaisissa ja Katja Lairio ensimmäisissä ampumajuoksun MM-kilpailuissa Hochfilzenissä 1997.


title: Konneveden Urheilijat

text: Jalkapallolla on Konnevedellä vahvat perinteet. Parhaimmillaan KonnU on pelannut 3. divisioonassa. Viimeksi miesten joukkue nähtiin kaudella 2015, jolloin se voitti 4. divisioonan. Kaudella 2016 ei joukkuetta kuitenkaan nähty enää millään sarjatasolla.


title: Konneveden Urheilijat

text: Konneveden Urheilijoilla on ollut myös salibandyjoukkue vuodesta 2011 alkaen.


title: Jonathan Glover

text: Jonathan Glover (s. 1941) on brittiläinen filosofi, joka on tutkinut erityisesti bioetiikkaa. Hän opiskeli Tonbridge Schoolissa ja myöhemmin Corpus Christi Collegessa Oxfordin yliopistossa. Nykyään hän toimii bioetiikan opettajana King’s Collegessa, Lontoossa.


title: Hirvinevan rautatieasema

text: Hirvinevan rautatieasema () on rautatieasema Pohjanmaan radalla, Hirvinevan kylässä Limingassa Pohjois-Pohjanmaalla. Alun perin liikennepaikka rakennettiin Pohjanmaan radalle junakohtaus- ja kuormauspaikaksi Limingan ja Ruukin välille, jolloin se oli epäitsenäinen liikennepaikka, joka toimi Limingan aseman alaisuudessa. Nykyisin liikennepaikka on miehittämätön ja liikenteenohjaus hoidetaan keskitetysti Oulusta. Vuonna 1943 rakennettu asemarakennus on yksityisasuntona.


title: Hirvinevan rautatieasema

text: Henkilöjunat eivät pysähdy Hirvinevalla matkustajapalvelua varten, eikä liikennepaikalla ole kaupallista tavaraliikennettä tai lipunmyyntiä. Lähin rautatieasema, jossa henkilöjunat pysähtyvät, on Ruukin asema.


title: Hirvinevan rautatieasema

text: Pääraiteen lisäksi liikennepaikalla on yksi sivuraide, jota voidaan käyttää kohtaustilanteissa. Tämän lisäksi ratapihalla on kolmas raide, entinen kuormausraide, jota käytetään nykyisin ratatyökoneiden väistöraiteena.


title: Jiří Kochta

text: Jiří Kochta (s. 11. lokakuuta 1946 Praha) on tšekkiläinen entinen jääkiekkoilija. Hänen pelipaikkansa oli hyökkääjä. Nykyisin Kochta on jääkiekkovalmentaja.


title: Jiří Kochta

text: Kochta aloitti uransa Sparta Prahassa. 1979 hän siirtyi EV Landshutiin Saksan pääsarjaan. Heti seuraavalla kaudella hän voitti sarjan syöttöpörssin 81 syöttöpisteellä. Pistepörssissä hän sijoittui toiseksi seuratoverinsa Erich Kühnhacklin jälkeen 144 tehopisteellä. Kochta voitti kolmanneksi tulleen Markus Kuhlin 46 pisteellä. Seuraavalla kaudella Kochta jäi pistepörssin toiseksi pisteen erolla Dick Decloehen. Seuraavalle kaudelle Kochta siirtyi 2. Bundesliigan EHC 70 Müncheniin, joka meni kuitenkin konkurssiin kauden aikana. Kochta siirtyi samalla pelaajavalmentajaksi EC Hedos Müncheniin. Hän lopetti pelaajauransa 1986 ja siirtyi päätoimiseksi valmentajaksi. Vuonna 1987 siirtyi yhden kauden ajaksi valmentamaan EV Füssenia, jonka jälkeen hän palasi Müncheniin ja nosti joukkueen Bundesliigaan. Tämän jälkeen Kochta on valmentanut eri joukkueita Saksassa. Vuodesta 2003 hän on toiminut ESC Dresdner Eislöwenin valmentajana.


title: Jiří Kochta

text: Maajoukkueurallaan Kochta oli voittamassa maailmanmestaruutta 1972, olympiahopeaa 1968 ja olympiapronssia 1972. Kochtan 1975 syntynyt tytär Marketa on tennispelaaja. Marketa osallistui 1994 kaikkiin tenniksen Grand Slam -turnauksiin.


title: Puuraja

text: Puuraja on se maantieteellinen raja, jonka yläpuolella (vuoristossa) tai pohjoispuolella (arktiset alueet) yksittäiset puut eivät kykene kasvamaan ilmastollisten olosuhteiden vuoksi. Puurajan yläpuolella ennen lumirajaa kasvaa ruohovoittoista vuoristokasvillisuutta. Metsänraja on vastaavasti se raja, jossa metsää ei enää kasva. Usein metsä harvenee hiljalleen ennen tundraa, kitukasvuista kylmää pensas- ja ruohokasvillisuutta. Metsä voi rajoittua myös savanniin tai aroon kuivuuden perusteella. Yleensä metsä vaatii kasvaakseen sadetta 500–1 000 millimetriä vuodessa. Metsä ja yksittäiset puut voivat myös rajoittua suohon tai ihmisen tekemään peltoon, hakkuuaukioon tai muuhun sellaiseen.


title: Puuraja

text: Metsänrajalla vuoristossa vuoden keskilämpötila on 6,5 °C, mutta voi olla 5,5–7,5 °C 10 cm:n syvyydessä maan alla. Keski-Alpeilla puuraja on 2 200 m:n korkeudessa mutta Meksikossa, Pico de Orizabassa 4 000 m:ssä. Rannikoilla ja vuoristoissa puuraja on voimakkaiden tuulten takia alempana, tuuli muun muassa haihduttaa kosteutta nopeasti pois. Puuraja riippuu myös rinteen jyrkkyydestä ja sademäärästä (jos rinne on sillä vuoren puolella, jossa ei sada). Ylimpänä kasvavat puut ovat usein matalia, tiheässä kasvavia käyriä pensaita, joita kutsutaan saksan kielessä nimellä Krummholz.


title: Puuraja

text: Metsänraja on Siperiassa taigan ja tundran välissä kohdassa, missä heinäkuun keskilämpötila on alle 10 °C. Tarkka tämä sääntö ei ole. Joitakin puita kasvaa ehkä jo 8 °C:ssä. Metsänrajaksi voisi sanoa viimeistään vyöhykettä (leveysastetta), jossa vuoriston puuraja on laskeutunut merenpinnan tasalle 0 metriin. Norjassa metsänraja siirtää pohjoiseen Golfvirran vaikutus ja lämmin meri-ilmasto paikkaan 71 pohjoista kohdassa 24 itäistä. Keski-Siperiassa yllättäen äärimmäisen mantereisen ilmaston mukanaan tuoma lämmin kesä. Metsänraja lienee lähinnä pohjoisnapaa 72°30' pohjoista pituuspiirillä 102 I, ja Ary-Masissa Keski-Siperiassa Novajajoen, Khatangajoen laaksossa. Grönlannissa on tehty puiden istutuksia ja todettu niiden kasvavan leveysasteella 64° pohjoista leveyttä, Joitakin puita on selvinnyt hengissä hitaasti kasvaen Søndre Strømfjord, 67° pohjoista leveyttä. Quebecissa Kanadassa kylmä Labradorinvirta ja pohjoisnavan läheisyys viilentävät ilmaa ja puuraja laskeutuu 72 läntistä leveyttä paikkaan 56 pohjoista leveyttä mutta Labradorin niemimaalla jopa 53 pohjoista leveyttä. Kamtšatkan niemimaalla Venäjän itäosissa metsää ei kasva 60 leveysastetta korkeammalla kylmien merivirtojen ja voimakkaiden tuulten takia.


title: Ranskan Grand Prix

text:
Ranskan Grand Prix () on Ranskassa järjestettävä Formula 1 -sarjan osakilpailu.
Ranskan Grand Prix palasi kaudella 2018 Formula 1 -sarjan kalenteriin ja se ajettiin Paul Ricardin moottoriradalla, ennen sitä edellinen kilpailu järjestettiin vuonna 2008 Magny Coursin moottoriradalla.


title: Ranskan Grand Prix

text: Ranskan Grand Prix’n historia juontuu aina vuoteen 1906 asti, jolloin siitä tuli kautta aikain ensimmäinen Grand Prix -kilpailu, joka oli järjestetty. Vuoden 1906 kilpailu ajettiin Le Mansissa ja sen voitti Ferenc Szisz. Sen jälkeen kilpailu on järjestetty vuosittain, lukuun ottamatta vuosia 1909–1911, 1915–1920, 1940–1946, 1955 ja 2009–2017.


title: Ranskan Grand Prix

text: Ranskan Grand Prix on kuulunut Formula 1:n MM-sarjaan vuodesta 1950 lähtien, jolloin kilpailu ajettiin Reims-Gueuxin radalla, ja sen voitti Juan Manuel Fangio. Kaikkiaan Ranskan Grand Prix on ajettu seitsemällä eri radalla. Vuoteen 1964 saakka kilpailu ajettiin aina joko Le Mansissa, Reims-Gueuxissa tai Rouen-Les-Essartsissa. Clermont-Ferrandin rata isännöi kilpailua vuosina 1965, 1969, 1970 ja 1972. Vuonna 1967 Ranskan Grand Prix ajettiin Le Mansin radalla, mutta kilpailussa ei käytetty kuuluisan 24 tunnin kilpailun rataversiota, vaan lyhyempää ja hitaampaa Bugatti Circuitia.


title: Ranskan Grand Prix

text: Vuonna 1971 Paul Ricard ja vuonna 1974 Dijon-Prenois liittyivät Ranskan osakilpailua isännöineiden ratojen joukkoon. Ranskan Grand Prix järjestettiin 1970-luvulta lähtien vuorotellen Paul Ricardissa ja Dijon-Prenoisissa, kunnes kilpailu vakiintui 1980-luvulla joksikin aikaa Paul Ricardiin. Vuonna 1990 ajettiin vielä Paul Ricardissa, ja vuodesta 1991 lähtien Ranskan Grand Prix ajettiin poliittisista syistä Magny-Coursin moottoriradalla lähellä Neversin kaupunkia. Magny-Coursissa ajettiin 18 kertaa, mikä tekee siitä eniten Formula 1 -kilpailuja isännöineen ranskalaisen radan. Ranskan Grand Prix oli vähällä pudota Formula 1 -kalenterista vuoden 1997 jälkeen, mutta sopimus kilpailun järjestämisestä saatiin aikaan viime hetkellä ja Magny-Cours lisättiin kalenteriin kesken kauden 1998.


title: Ranskan Grand Prix

text: Ranskan Grand Prix’n menestynein kuljettaja on Michael Schumacher, joka on voittanut kilpailun peräti 8 kertaa (1994-1995, 1997-1998, 2001-2002, 2004 ja 2006). Kukaan muu kuljettaja ei ole voittanut samaa kilpailua yhtä monta kertaa.


title: Stewart Grand Prix

text: Stewart Grand Prix on entinen Formula 1 -talli, jonka perustivat kolminkertainen sarjan maailmanmestari Sir Jackie Stewart ja hänen poikansa Paul Stewart vuonna 1996. Talli kilpaili F1-sarjassa kausilla 1997–1999. Talli saavutti kolmivuotisen uransa aikana yhden voiton ja yhden paalupaikan. Se osallistui kaiken kaikkiaan 49 kilpailuun. Tallin autot olivat kaikki väriltään valkoisia.


title: Stewart Grand Prix

text: Stewart käytti Bridgestonen renkaita sekä Fordin moottoria. Talli myytiin vuonna 1999 autotehdas Fordille, joka muutti tallin nimen Jaguar Racingiksi kaudeksi 2000.


title: Stewart Grand Prix

text: Tallin ainoan voiton saavutti Johnny Herbert, joka voitti sateen sekoittaman Euroopan GP:n kaudella 1999. Talli saavutti MM-pisteitä yhteensä 47.


title: Stewart Grand Prix

text: Kolminkertainen maailmanmestari Jackie Stewart lopetti oman kilpailijanuransa kauden 1973 päätteeksi. Vaikka hän säilyttikin suhteensa urheiluun ja toimi silloin tällöin kommentaattorina F1-kilpailuissa, ei hänellä ollut kovin aktiivista roolia ennen kuin vasta vuonna 1988. Vuonna 1988 hänen poikansa Paul Stewart päätti perustaa Paul Stewart Racing -tallin. Jackie oli merkittävässä roolissa muun muassa sponsorien hankinnan suhteen.


title: Stewart Grand Prix

text: Paul Stewart Racing eli PSR kilpaili aluksi Britannian Formula Ford 2000 -sarjassa. Ensimmäisen kauden päätteeksi talli osti Gary Evans Motorsport -tallin, joka kilpaili Formula 3000 -sarjassa. Myöhemmin PSR osallistui Formula 3 -sarjaan, jossa tallin toista autoa ajoi Paul Stewart itse. Stewart voitti kilpailun Snettertonissa vuonna 1989. Saman vuoden syksyllä talli laajensi toimintaansa Formula 3000 ja Formula Vauxhall Lotus -sarjoihin. Paul Stewart itse jatkoi F3-sarjassa. Formula 3000 -talli ei ollut koskaan erityisen suuri menestys, mutta Gil de Ferran onnistui voittamaan tallin ensimmäisen voiton vuonna 1993. Vuonna 1994 tuli lisäksi kaksi voittoa, mutta 1995 ei yhtään.


title: Stewart Grand Prix

text: Talli menestyi huomattavasti paremmin erilaisissa juoniortason formulaluokissa. PSR hallitsi Britannian F3-sarjaa voittamalla kuusi mestaruutta kahdeksassa vuodessa: de Ferran (1992), Kelvin Burt (1993), Jan Magnussen (1994), Ralph Firman (1996), Johnny Kane (1997) ja Mario Haberfeld (1998). Formula Vauxhall Lotus -sarjassa talli saavutti myös menestystä voittamalla useita Britannian-mestaruuksia.


title: Stewart Grand Prix

text: Tammikuussa 1996 Jackie Stewart ilmoitti saaneensa vahvistuksen siitä, että Ford toimittaisi hänelle moottoreita kaudeksi 1997. Niinpä perustettiin uusi talli nimeltä Stewart Grand Prix. PSR vetäytyi samalla Formula 3000:sta, mutta jatkoi kilpailemista Formula 3:ssa ja Formula Vauxhall'ssa. Tallin perustamisessa hyödynnettiin paljon aikaisempia kokemuksia, joita Jackie ja Paul Stewart olivat omilla urillaan kokeneet. Jackie Stewartilla oli sekä valtavasti kokemusta sarjasta että erinomaiset suhteet Ford Motor Companyyn. Tämä auttoi heitä saamaan tallille Fordin moottorit. Askel formuloihin oli luonnollinen pyrkimys edetä alemmista sarjoista ylöspäin.


title: Stewart Grand Prix

text: Kausi 1997 oli tallin ensimmäinen sarjassa. Kuljettajina olivat Jordanilta talliin siirtynyt Rubens Barrichello ja McLarenilla yhden kilpailun kaudella 1995 ajanut Jan Magnussen. Talli käytti Alan Jenkinsin suunnittelemaa SF01-autoa, jossa oli Fordin V10-moottori ja Bridgestonen renkaat. Bridgestonen renkaat olivat F1:ssä ensimmäistä kertaa, joten Stewart oli ensimmäisiä heidän renkaitaan käyttäneitä talleja.


title: Stewart Grand Prix

text: Stewartin lisäksi samaisella kaudella aloitti Prost -talli, jonka omisti Alain Prost. Hän oli Jackie Stewartin tavoin maailmanmestari. Näin kaksi erästä kuuluisinta nimeä palasivat Formuloihin pitkän tauon jälkeen.


title: Stewart Grand Prix

text: Esikoiskausi ei ollut Stewartille helppo. Jo talvitesteissä auton kanssa oli luetettavuusongelmia. Kausi oli keskeytyksiä täynnä, eivätkä sijoitukset olleet hyviä, jos maaliin asti satuttiin pääsemään. Kauden viides kilpailu, Monacon Grand Prix, oli kuitenkin kauden kohokohta. Kymmenennestä ruudusta lähtenyt Barrichello oli ensimmäisen kierroksen jälkeen jo viidentenä. Lopulta hän sijoittui itse kilpailussa toiseksi. Yli puolet kilpailijoista tosin keskeytti kyseisessä kilpailussa sateen aiheuttamien ulosajojen takia. Magnussen sijoittui kyseisessä kilpailussa täpärästi pisteiden ulkopuolelle jäämällä sijalle seitsemän.


title: Stewart Grand Prix

text: Talli saavutti kaudella kuusi MM-pistettä, ja sijoittui valmistajien MM-sarjassa sijalle yhdeksän.


title: Stewart Grand Prix

text: Kaudella 1998 talli käytti Alan Jenkisin suunnittelemaa SF02-autoa, jossa – kuten edellisessäkin autossa – oli Fordin V10-moottori ja Bridgestonen renkaat. Kuljettajina jatkoivat Barrichello ja Magnussen.


title: Stewart Grand Prix

text: Espanjan GP:ssä Barrichello onnistui nousemaan yhdeksännestä ruudusta viidenneksi, ja avasi näin tallin kauden pistetilin. Kaksi kilpailua myöhemmin Kanadan GP:ssä sekä Barrichello että Magnussen sijoittuivat pisteille, sijoille viisi ja kuusi. Hyvästä tuloksesta huolimatta Magnussen kuitenkin sai potkut tallista, ja joutui luovuttamaan paikkansa alankomaalaiselle Jos Verstappenille. Verstappen ajoi tallissa kauden loppuun. Enempiä pistesijoituksia talli ei loppukaudella enää saavuttanut.


title: Stewart Grand Prix

text: Talli saavutti lopulta viisi MM-pistettä, ja sijoittui valmistajien MM-sarjassa kahdeksanneksi.


title: Stewart Grand Prix

text: Kausi 1999 osoittautui tallin historian viimeiseksi, mutta samalla parhaaksi. Talli käytti Gary Andersonin suunnittelemaa SF-3-autoa, jossa oli tuttuun tapaan Fordin V10, ja Bridgestonen renkaat. Barrichello jatkoi tallissa, mutta hänen tallikaverikseen palkattiin brittiläinen Johnny Herbert.


title: Stewart Grand Prix

text: Kauden ensimmäinen kilpailu, Australian GP, ei alkanut parhaalla mahdollisella tavalla, sillä molemmissa autoissa syttyi tulipalo lämmittelykierrokselle lähdettäessä. Herbert ei sen takia päässyt starttaamaan itse kilpailuun, mutta Barrichello pääsi vara-autollaan. Huonosta alusta huolimatta Barrichello onnistui avaamaan kauden pistetilin kyseisessä kilpailussa viidennellä sijallaan.


title: Stewart Grand Prix

text: Barrichello onnistui sijoittumaan San Marinon GP:ssä kolmanneksi. Palkintosija oli tallin toinen. Herbert sai avattua oman pistetilinsä Kanadan GP:n viidennellä sijallaan.


title: Stewart Grand Prix

text: Kanadan GP:n aikoihin Jackie Stewart ilmoitti aikovansa myydä tallin Fordille. Syyksi tähän kertoi sen, että jos talli haluaisi tosissaan taistella kärjessä Ferraria ja McLarenia vastaan, tarvitsisi se ison autonvalmistajan avukseen.


title: Stewart Grand Prix

text: Barrichello onnistui saavuttamaan tallille sen historian ensimmäisen ja ainoan paalupaikan Ranskan GP:n sateen sekoittamissa aika-ajoissa. Itse kilpailussa hän sijoittui lopulta kolmanneksi. Kauden kolmesta keskimmäisestä kilpailuista ei pisteitä tullut, mutta Barrichello onnistui sijoittumaan Unkarin GP:ssä viidenneksi ja Italian GP:ssä neljänneksi. Herbert ei sen sijaan saavuttanut yhtään pistettä seitsemään kilpailuun Kanadan kilpailun jälkeen.


title: Stewart Grand Prix

text: Kauden kohokohta oli kauden 14:s kilpailu, Euroopan Grand Prix. Sateen sotkemassa kilpailussa Herbert onnistui nousemaan kilpailun voittajaksi, ja Barrichello sijoittui kolmanneksi. Voitto oli tallille sen historian ensimmäinen, mutta viimeinen. Herbertille itselleen voitto oli uran kolmas, mutta myös viimeinen. Kauden toiseksi viimeisessä kilpailussa, Malesian GP:ssä, molemmat autot sijoittuivat taas pisteille sijoille 4 ja 5. Enempiä pistesijoja talli ei enää urallaan saavuttanut.


title: Stewart Grand Prix

text: Talli sijoittui lopulta neljänneksi saavuttamallaan 36 pisteellä. Se onnistui voittamaan nimekkäät Williams- ja Benetton-tallit.


title: Stewart Grand Prix

text: Kolme vuotta F1-sarjassa kilpailleen Stewartin nimeksi vaihdettiin seuraavalla kaudella Jaguar Racing uuden omistajan Fordin takia.


title: Stewart Grand Prix

text: Stewartin autot olivat läpi sen kolmivuotisen historian pääväriltään valkoisia. Jackie ja Paul Stewartin skotlantilaisuuden takia autoissa oli lisäksi perinteisiä skotlantilaisia värikuvioita, joita käytetään muun muassa kilteissä. Autojen julkaisutilaisuuksissakin skotlantilaisuus kävi ilmi muun muassa Stewartien pukeutumisessa.


title: Stewart Grand Prix

text: Tallia sponsoroi kaikki kolme vuotta HSBC, jonka nimi ja punavalkoinen logo olivat kauden 1997 autossa auton yläosassa ja kauden 1998 ja 1999 autoissa sivuponttoonissa. Muita näkyviä sponsoreita ovat olleet Ford, Lear ja Texaco. Kauden 1999 autot erotti toisistaan autojen numeroiden erivärisyys: Herbertin auton numero 17 oli vaaleanvihreä, ja Barrichellon 16 punainen.


title: Jaguar Racing

text: Jaguar Racing oli Fordin omistama Formula 1 -talli. Talli tuli mukaan F1-sarjaan kaudella Fordin ostettua Stewart-tallin. Jaguar kilpaili sarjassa kauteen asti, jonka jälkeen Red Bull -energiajuomayhtiö osti tallin, ja nimesi sen uudelleen Red Bull Racingiksi.


title: Jaguar Racing

text: Jaguar ei F1-aikanaan yltänyt odotettuihin tuloksiin, minkä vuoksi Ford veti tukensa pois tallilta. Pari kertaa pohjoisirlantilainen Eddie Irvine onnistui kuitenkin tuomaan Jaguar-autonsa maaliin kärkikolmikon joukossa.


title: Jaguar Racing

text: Talli osallistui viidellä kaudellaan 85 kilpailuun ja saavutti niissä yhteensä 49 pistettä ja kaksi palkintosijoitusta. Parhaiten tallilta meni kaudella , jolloin se saavutti 18 pistettä ja seitsemännen tilan valmistajien MM-sarjassa.


title: Jaguar Racing

text: Tallin tallipäällikkönä toimi kauden puolestavälistä kauden loppuun kolminkertainen F1-maailmanmestari Niki Lauda.


title: Jaguar Racing

text: Jaguar Racingin perustana oli vuonna 1996 perustettu Stewart-talli, jonka Ford osti kaudella ja sittemmin nimesi Jaguar Racingiksi.


title: Jaguar Racing

text: Stewart Grand Prix kilpaili sarjassa kolme kautta. Kaksi ensimmäistä kautta eivät sujuneet kovinkaan hyvin, vaikka talli saavuttikin yhden palkintosijan. Viimeiseksi kaudeksi jäänyt 1999 oli kaikkein menestyksekkäin: yksi voitto, yhteensä 36 pistettä ja neljäs sija valmistajien MM-sarjassa.


title: Jaguar Racing

text: Kausi oli tallin ensimmäinen. Kuljettajina olivat Ferrarilta siirtynyt Eddie Irvine ja Stewartilla ajanut Johnny Herbert. Ensimmäinen auto nimettiin R1-nimiseksi. Autossa oli Cosworthin moottori ja Bridgestonen renkaat kuten kaikissa tallin autoissa läpi sen historian. Tallin tallipäällikkönä toimi Wolfgang Reitzle.


title: Jaguar Racing

text: Kuuluisa nimi ei kuitenkaan taannut menestystä. Talli saavutti vain neljä MM-pistettä, jotka kaikki olivat Irvinen saavuttamia. Keskeytyksiä ei tullut kuitenkaan mitenkään erityisen paljon, sillä Irvine ja Herbert ajoivat usein maaliin, vaikkakin useimmiten pisteiden ulkopuolelle. Ainoat pisteet tulivat Monacon GP:stä ja kauden päättäneestä Malesian GP:stä. Irvine oli loukkaantumisen takia sivussa Itävallan GP:stä. Hänet korvasi brasilialainen Luciano Burti.


title: Jaguar Racing

text: Tallin kauden pistesaldoksi jäi neljä pistettä, minkä takia talli sijoittui valmistajien MM-sarjassa yhdeksänneksi. Taakse jäivät vain pisteittä jääneet Minardi ja Prost. Kauden päätteeksi Johnny Herbert lopetti 12 vuotta kestäneen F1-uransa.


title: Jaguar Racing

text: Kaudella tallin kuljettajina olivat toista kauttaan tallissa ajanut Eddie Irvine ja Luciano Burti. Pedro de la Rosa tosin korvasi Burtin kauden viidennestä kilpailusta, Espanjan GP:stä lähtien. Auto oli nimeltään R2.


title: Jaguar Racing

text: Kausi ei ollut kovinkaan ruusuinen. Keskeytyksiä tuli enemmän kuin edellisellä kaudella, mutta sen vastapainoksi myös pistesijoja saavutettiin enemmän. Irvine saavutti tallin ensimmäisen palkintosijan Monacon GP:stä, ja sen lisäksi saavutti kaksi pistettä Yhdysvaltain GP:stä. De la Rosa ajoi kahdesti pisteille: kuudenneksi Kanadan GP:ssä ja viidenneksi Italian GP:ssä.


title: Jaguar Racing

text: Talli saavutti kaiken kaikkiaan yhdeksän MM-pistettä. Sijoitus valmistajien MM-sarjassa oli kahdeksas.


title: Jaguar Racing

text: Kaudella Irvine ja de la Rosa jatkoivat Jaguarin kuljettajakaksikkona. Tallin käyttämä auto oli nimeltään R3.


title: Jaguar Racing

text: Kauteen sisältyi paljon keskeytyksiä. Viimeistä kauttaan formuloissa ajanut Irvine onnistui kuitenkin saavuttamaan pisteitä Australian GP:stä, Belgian GP:stä ja palkintosijan Italian GP:stä. De la Rosa sen sijaan ei pisteitä onnistunut saavuttamaan, mutta hän ajoi muutamaan otteeseen kymmenen parhaan joukkoon.


title: Jaguar Racing

text: Kauden päätteeksi talli saavutti yhteensä kahdeksan MM-pistettä, joilla talli saavutti seitsemännen sijan valmistajien MM-sarjassa. Sijoitus oli tallin historian paras. Kauden päätteeksi Eddie Irvine lopetti kymmenen vuotta kestäneen F1-uransa.


title: Jaguar Racing

text: Kausi osoittautui tallin kautta aikain parhaaksi kaudeksi. Molemmat kuljettajat olivat tallissa uusia: Mark Webber ja Antônio Pizzonia aloittivat kauden tallikavereina. Auto nimettiin tutun nimeämiskäytännön mukaisesti nimelle R4.


title: Jaguar Racing

text: Mark Webber onnistui ajamaan pisteille kaiken kaikkiaan seitsemässä kilpailussa. Sen sijaan Pizzonia ei pistesijoille päässyt. Justin Wilson korvasi hänet kauden viidessä viimeisessä kilpailussa, ja onnistui saavuttamaan yhden pisteen Yhdysvaltain GP:stä.


title: Jaguar Racing

text: Kausi oli Webberille vahva, sillä hän saavutti 17 MM-pistettä ja sijoittui kuljettajien MM-sarjassa kymmenenneksi. Talli saavutti loppujen lopuksi 18 MM-pistettä ja sijoittui valmistajien MM-sarjassa seitsemänneksi. Hyvää pistesaldoa tosin avusti kaudesta 2003 lähtien muutettu pisteidenlaskusääntö, jonka mukaan kahdeksan parasta saavat pisteitä entisen kuuden parhaan sijaan.


title: Jaguar Racing

text: Kausi jäi Jaguar Racingin viimeiseksi kaudeksi. Kuljettajina kyseisellä kaudella ajoivat edellisellä kaudella hyvin ajanut Mark Webber ja esikoiskauttaan ajanut itävaltalainen Christian Klien. Auto oli nimeltään R5.


title: Jaguar Racing

text: Kausi ei sujunut aivan niin kuin olisi toivottu. Pisteitä saavutettiin yhteensä kymmenen, joista Webber oli kerännyt seitsemän ja Klien kolme. Webber ajoi pisteille Bahrainin GP:ssä, Euroopan GP:ssä, Britannian GP:ssä ja Saksan GP:ssä. Klien saavutti pisteensä Belgian GP:stä. Talli sijoittui valmistajien MM-sarjassa seitsemänneksi.


title: Jaguar Racing

text: Red Bull osti tallin ja nimesi sen Red Bull Racing -nimiseksi.


title: Jaguar Racing

text: * Japanin GP:ssä 2004 Wirdheimin oli tarkoitus ajaa harjoituksissa, mutta hänellä oli käytössä rajallinen määrä erittäin märälle kelille tarkoitettuja renkaita, jonka vuoksi hän ei päässyt ajamaan kierrostakaan.


title: Armando dos Santos

text: Armando dos Santos (s. 14. tammikuuta 1982 Brejõesissa, Brasiliassa) on brasilialainen rattikelkkailija ja moukarinheittäjä.


title: Armando dos Santos

text: Santos on osallistunut WC (2007) ja EC (2006) osalkilpailuihin. Santosin oli määrä osallistua Brasilian neljän miehen rattikelkkailujoukkueessa 2006 Torinon olympialaisiin, mutta hän antoi ennen kisoja tammikuussa nandrolonia sisältäneen doping-näytteen ja joutui jäämään pois. Hänet korvasi kelkkajoukkueessa pikajuoksija, pikaviestin olympiamitalisti Claudinei Quirinho.


title: Armando dos Santos

text: Armando dos Santos on 189 senttimetriä pitkä ja painaa 98 kilogrammaa.


title: Robel Teklemariam

text: Robel Zemichael Teklemariam (s. 16. syyskuuta 1974) on etiopialainen amhara-heimoon kuuluva hiihtäjä ja Etiopian hiihtoliiton puheenjohtaja. Hän muutti synnyinmaastaan pois ollessaan lapsi.


title: Robel Teklemariam

text: Teklemarian perusti monien muiden ulkomailla asuvien etiopialaisten tuella Etiopian hiihtoliiton päästäkseen edustamaan maataan 2006 Torinon olympiakisoihin. Hän osallistui kisoissa 15 kilometrin perinteisen hiihtotavan maastohiihtokilpailuun, missä sijoittui 84. sijalle. 2007 Sapporon MM-kisoissa Teklemariam sijoittui sprintin karsinnassa sijalle 74. jättäen taakseen viisi muuta kilpailijaa. 15 kilometrin vapaan hiihtotavan kilpailussa hänen sijoituksensa oli 105:s.


title: Robel Teklemariam

text: Vancouverin olympialaisissa 2010 Teklemariam oli 15 km:n vapaan hiihtotavan kisassa 93:s, jättäen taakseen kaksi kilpailijaa.


title: Tallinna–Narva-rata

text: Tallinna–Narva-rata () on Viron rataverkkoon kuuluva rataosuus. Se valmistui vuonna 1870 ja on alkuaan osa Paldiskista, Tallinnan ja Narvan kautta Pietariin johtavaa rautatietä.


title: Ugaritin kieli

text: Ugaritin kieli kuuluu luoteisseemiläisiin kieliin ja on läheistä sukua mm. heprealle. Se on auttanut selvittämään Raamatun Vanhan testamentin epäselvyyksiä ja on tärkeä tietolähde sen ajan uskonnosta.


title: Ugaritin kieli

text: Ugaritin kieltä kirjoitettiin nuolenpääkirjoituksella, joka muista nuolenpääkirjoituksista poiketen oli aakkospohjainen eikä tavukirjoitusta. Sitä kirjoitettaessa ei aakkospohjaisuudesta huolimatta kirjoitettu vokaaleista muita kuin glottaaliklusiilin jälkeiset vokaalit. Ugaritia kirjoitettiin noin 1400–1200 eaa. muinaisessa Ugaritin kaupungissa, joka löydettiin vuonna 1928 Ra’s Šamran (رأس شمرة) alueelta Syyriasta.


title: Transformer

text: Transformer on Lou Reedin toinen sooloalbumi, joka valmistui syksyllä 1972. Albumin sisältämien hittien myötä Reed nousi kansainväliseksi tähdeksi. Hittejä ovat "Walk on the Wild Side", "Perfect Day" ja "Satellite of Love",


title: Wa (Japani)

text: Wa (, ) on varhaisin tunnettu Japanista käytetty nimi eli kiinalainen kirjoitusmerkki. Luultavasti se esiintyy ensimmäisen kerran "Shanhaijing"-teoksessa, varmuudella kuitenkin "Hanshu"-kronikassa eli ”Han-dynastian kirjassa”, joka on kirjoitettu 1. vuosisadalla. Vastaavasti japanilaisiin viitattiin sanalla "wajin" (倭人).


title: Wa (Japani)

text: Sanaa käytettiin Kiinassa ja Koreassa viittaamaan Japaniin, mutta myös japanilaiset käyttivät sitä itsestään 600-luvulle saakka kommunikoidessaan kiinalaisten kanssa; tällaisesta käytöstä osoittavat esimerkiksi Wan viisi kuningasta ("Wa no goō"), jotka kutsuivat itseään ”Wan kuninkaiksi” ("Wa no kokuō"). Koreassa nimi on tavattu muun muassa goguryeolaisesta Gwanggaeton steelasta. Prinssi Shōtokun jälkeen japanilaiset alkoivat kutsua omaan maataan nimellä "Nippon" tai "Nihon" (日本), ja myös kiinalaiset ryhtyivät käyttämään tätä nimeä 700-luvulta alkaen.


title: Wa (Japani)

text: Sanan merkitys lienee vaihdellut: 200-luvun "Sanguozhissa" käytetyn termin on päätelty viittaavan erityisesti Länsi-Japaniin, Kyūshūn, Shikokun ja Chūgokun alueisiin. 400-luvun "Songshussa" sana lienee puolestaan viitannut Yamato-valtioon, jota se nyt alkoi merkitä, ja kirjoitusmerkkikin alettiin Japanissa lukea ”Yamato”.


title: Wa (Japani)

text: "Wa"-nimen etymologiasta ei ole varmuutta. Vanhastaan sen on selitetty esimerkiksi tulleen japanin itseen viittaavasta sanasta "wa" (吾) tai merkitsevän tottelevaista, alistuvaa henkilöä. Myöhemmin sen on päätelty tarkoittaneen ”kääpiötä, lyhyttä ja kumaraselkäistä ihmistä” muun muassa historiallisen sanakirjan "Shuowen jiezi" määritelmän perusteella. Halventavan merkityksensä vuoksi merkki korvattiin Japanissa positiivisella, harmoniaa tarkoittavalla merkillä 和, joka lausutaan samalla tavalla.


title: Roberto Calderoli

text: Roberto Calderoli (18. huhtikuuta 1956 Bergamo) on Lega Nordia edustava Italian senaatin varapuhemies.


title: Roberto Calderoli

text: 14. helmikuuta 2006 hän ilmoitti jakavansa profeetta Muhammadia loukkaavilla kuvilla varustettuja t-paitoja pyrkiäkseen oman ilmoituksensa mukaan aitoon vuoropuheluun muslimien kanssa.


title: Roberto Calderoli

text: 17. maaliskuuta 2006 11 ihmistä kuoli, kun Libyan poliisi pysäytti ampumalla väkijoukon rynnäkön Italian konsulaattiin. Väkijoukko ei Corriere della Seran mukaan hyväksynyt italialaisen ministerin Roberto Calderolin t-paitoihin painattamia profeetta Muhammadia pilkkaavia kuvia.


title: Roberto Calderoli

text: 19. maaliskuuta 2006 ilmoitettiin, että Roberto Calderoli eroaa ja että erolla on Umberto Bossin hyväksyntä.


title: Roberto Calderoli

text: 11. heinäkuuta 2006 Calderoni palasi kansainvälisen huomion kohteeksi lausunnollaan "joukkue, joka koostui lombardialaisista, campanialaisista, venetialaisista ja calabrialaisista voitti joukkueen, joka uhrasi identiteettinsä menestyksen eteen käyttämällä mustia, muslimeja ja kommunisteja" Italian voitettua jalkapallon maailmanmestaruuden Ranskaa vastaan.


title: Roberto Calderoli

text: Tammikuussa 2019 Calderoni tuomittiin rasistisin motiivein tehdystä kunnianloukkauksesta 18 kuukaudeksi vankeuteen hänen verrattua Italian ensimmäistä tummaihoista ministeriä Cécile Kyengea orankiin.


title: Mladá fronta DNES

text: Dnes (Mladá fronta DNES, Nuoriso TÄNÄÄN) on tšekkiläinen päivälehti, joka luetaan maan vaikutusvaltaisimpiin. Se julkaisi Jyllands-Postenin pilapiirrokset. iDNES on lehden verkkofoorumi. Lehti ilmoittaa päivittäiseksi lukijamääräkseen 1,2 miljoonaa, verkkoversio jopa hieman enemmän. Mladá fronta oli sosialismin kaudella Tšekkoslovakian sosialistisen nuorisoliiton lehti.


title: Wa

text: Wa tarkoittaa seuraavia:


title: Baltimora

text: Baltimora, oikea nimi Jimmy McShane (23. toukokuuta 1957 – 29. maaliskuuta 1995) oli tanssija Derrystä, Pohjois-Irlannista. Hänet tunnetaan parhaiten vuoden 1985 hitistään "Tarzan Boy". Kappaletta käytettiin amerikkalaisessa Gay Fuel -juoman mainoksessa. Uudelleen miksattua versiota kappaleesta käytettiin elokuvassa "Teinimutanttininjakilpikonnat 3", Listerine-suuveden mainoksessa ja uudelleen vielä Wonga-pikavippien mainoksessa vuonna 2016.


title: Baltimora

text: Todellisuudessa McShane oli vain Baltimoran tanssija ja sävellys ja laulu olivat italodisko-tuottaja Maurizio Bassin ja Naimy Hackettin käsialaa. Baltimora julkaisi kaksi albumia, "Living in the Background" (1985) ja "Survivor in Love" parin vuoden jälkeen. Ensimmäinen levy oli varustettu hitillä "Tarzan Boy". Toisella levyllä ei ollut hittejä ja se sai vain vähän huomiota Amerikassa, mutta myi kuitenkin kohtuullisesti Italiassa.


title: Baltimora

text: Jimmy McShane kuoli 29. maaliskuuta 1995 AIDSiin.


title: Ossian Wuorenheimo

text: Erik Ossian Wuorenheimo (vuoteen 1903 Bergbom, 3. joulukuuta 1845 Viipuri – 13. kesäkuuta 1917 Helsinki) oli suomalainen senaattori ja Suomen rautateiden rakentamiseen merkittävästi vaikuttanut mies.


title: Ossian Wuorenheimo

text: Bergbomin isä oli senaattori Johan Erik Bergbom ja myös hänen kaksi lankoaan (von Troil -sukua) ja appensa (Rotkirch-sukua) olivat senaattoreita. Bergbomin äiti oli Fredrika Juliana Roschier.


title: Ossian Wuorenheimo

text: Kadettikoulun jälkeen Bergbom kouluttautui tie- ja vesirakennusinsinööriksi ja osallistui 1867 alkaen Suomen rautatieverkon rakentamiseen. Hän johti radanrakennustöitä 1874–1876 Turku-Tampere-Hämeenlinna-, 1879–1883 Tampere-Vaasa- ja 1883–1886 Vaasa-Oulu-osuuksilla sekä 1887–1889 Savon radalla. Hänestä tuli Tie- ja Vesirakennusten Ylihallituksen ylitirehtööri 1892 ja edelleen Senaatin kulkulaitostoimikunnan päällikkö ("liikenneministeri") 1896. Hänen kaudellaan tehtiin päätös aloittaa veturien valmistaminen kotimaassa, mitä varten perustettiin oma konepaja. Routavuosina Bergbom muiden suomettarelaisten senaattorien tavoin omaksui myöntyvyyslinjan ja hänet aateloitiin 1903, jolloin hän otti käyttöön nimen "Wuorenheimo".


title: Ossian Wuorenheimo

text: Wuorenheimo oli ollut jo 1888 säätyvaltiopäivillä porvarissäädyssä Tampereen edustajana. Vuonna 1904 hän oli aatelissäädyssä ja valittiin varamaamarsalkaksi. Maamarsalkka Constantin Linderin nopeasti väistyttyä hän hoiti tämän tehtävää käytännössä koko valtiopäivien ajan ja hänet nimettiin virallisestikin maamarsalkaksi helmikuussa 1905. Hän salli perustuslaillisten tiukatkin puheenvuorot, mikä vähensi hänen suosiotaan venäläisten silmissä. Wuorenheimo kuitenkin erosi senaatista muiden myöntyvyysmiesten kanssa suurlakon jälkeen syksyllä 1905. Tämän jälkeen hän keskittyi liikealalle, toimien Jämsänkoski Oy:n toimitusjohtajana 1907–1917 ja Henkivakuutusyhtiö Salaman hallintoneuvoston puheenjohtajana 1912–1917.


title: Ossian Wuorenheimo

text: Wuorenheimon ensimmäinen puoliso vuodesta 1877 oli Augusta Fredrika Thérese Rotkirch (k. 1881) ja toinen vuodesta 1884 Agnes Augusta Charlotta Idman (k. 1921). Wuorenheimon sisarukset Kaarlo Bergbom ja Emilie Bergbom tunnetaan Kansallisteatterin perustajina. Kirjailija Toivo Tarvas oli Wuorenheimon ottopoika.


title: Maamarsalkka

text: Maamarsalkka oli vuodesta 1627 alkaen Ruotsin säätyvaltiopäivillä aatelissäädyn puheenjohtajasta käytetty nimitys.


title: Maamarsalkka

text: Perinne jatkui Suomen suuriruhtinaskunnan valtiopäivillä, jossa maamarsalkan nimitti Suomen suuriruhtinas eli Venäjän keisari. Vuoden 1869 valtiopäiväjärjestyksen mukaan oli lisäksi nimitettävä erityinen varamaamarsalkka. Lisäksi maamarsalkka johti puhetta valtiopäivien yhteisistunnossa eli plenum plenorumissa sekä valtiopäivämiesten kulkuetta valtiopäivien avajais- ja päättäjäisseremonioissa. Maamarsalkan tunnuksena oli pitkä maamarsalkan sauva.


title: Maamarsalkka

text: Nimike poistui käytöstä säätyvaltiopäivien lakkauttamisen myötä Ruotsissa 1866 ja Suomessa 1906. Virossa Liivinmaan ja Saarenmaan ritarihuoneilla oli omat maamarsalkat aina vuoteen 1920, jolloin Viron maakuntien ritarihuoneet lakkautettiin.


title: Radiotiedustelu

text: Radiotiedustelu on radioaalloilla tapahtuvaa signaalitiedustelua. Radiotiedustelulla kuunnellaan sodan tai sen uhan aikana vihollisen radioviestiliikennettä, jotta saataisiin ennakkoon tietoa vihollisen liikkeistä ja suunnitelmista. Rauhanaikainen radiotiedustelu on strategista tiedustelua, jonka avulla kootaan suuri määrä tallenteita muiden radioliikenteestä salattujen viestien avaamista varten jo etukäteen.


title: Radiotiedustelu

text: Radiotiedustelun merkittävä osa-alue on vihollisen salattujen sanomien avaaminen. Vastatoimenpiteiden kannalta on välttämätöntä, että salauksen purku tapahtuu tarpeeksi nopeasti. Radiotiedustelulla on erittäin tärkeä osa korkeamman asteen sodanjohdon operatiivisessa ja taktisessa suunnittelussa.


title: Radiotiedustelu

text: Radioliikennettä käytetään liikkuvien yksiköiden viestiliikenteessä. Liikkuvia yksiköitä ovat "lentotoiminta", "laivaliikenne", "sukellusveneet" ja "kaukopartiotoiminta" (mm. desantit). Radiotiedustelun avulla voidaan saada selville vihollisen joukkojen liikkumisia, keskittämisiä, hyökkäyskäskyjä, huoltoa, ja muuta viestiliikennettä.


title: Radiotiedustelu

text: Radiotiedustelua ja sanomien avaamista helpottaa vihollisen organisaation tunteminen. Radiotiedustelulla on suuri merkitys myös saarrostustilanteissa, sillä radioliikenne on saarrettuna olevien ainoa yhteys ulkomaailmaan, jolloin se osa tietoliikenteestä, joka muissa olosuhteissa järjestettäisiin kaapelien kautta, meneekin radioteitse ja näin altistuu radiotiedustelulle.


title: Radiotiedustelu

text: Radiotiedustelun avulla voidaan tehostaa myös ilmatorjuntaa, kun saadaan selville vihollisen lentokoneiden lähtöpaikat, ajat ja kohteet. Suomen osalta tästä on ollut hyötyä muun muassa Helsinkiä vastaan tarkoitettujen pommitusten ennakoimisessa vastatoimia varten.


title: Radiotiedustelu

text: Radiotiedustelun ohella radioaalloille voidaan lähettää valeviestejä. Näin vihollisen toiminta voidaan sotkea tai peräti estää.


title: Radiotiedustelu

text: Radioliikenteessä viestejä ei aina saada vastaanotettua ymmärrettävästi. Silloin niitä pyydetään lähettämään uudelleen. Tämä helpottaa vihollisen radiokuuntelua yleensä jo ensimmäisellä kerralla napatun viestin varmistamisena. Joskus lähetettyä sanomaa ei kyetä avaamaan ja sitä pyydetään lähettämään toisella (ehkä vihollisen jo tuntemalla) salaustavalla tai peräti selväkielisenä. Radiotiedustelua auttaa vastapuolen huolimattomuus: joskus joku vähemmän tärkeänä pidetty viesti lähetetään esimerkiksi kiireen vuoksi selväkielisenä tai lähetetään turhia sanomia.


title: Radiotiedustelu

text: Radiosanomien salakieltä on selvitetty myös tutkimalla yksiköiden liikkumisia ja toimintaa radioviestien jälkeen. Muun muassa laivaliikenteen käyttämiä salausjärjestelmiä on usein saatu tällä tavalla murrettua.


title: Radiotiedustelu

text: Merkittävimpiä suomalaisen radiotiedustelun saavutuksia ovat muun muassa Kannaksen suurhyökkäyksen selvillesaaminen etukäteen sekä Talin–Ihantalan taistelun radiotiedustelun mestarinäyte. Sotien aikana suomalainen radiotiedustelu kasvoi komppaniasta pataljoonan suuruiseksi. Päämajan radiotiedusteluun keskittynyt pataljoona tunnettiin lyhenteellä PMRadP. Radiotiedustelun yksiköiden ja tiedon käyttäjien välillä pidettiin suojattua yhteyttä Eljot-summerilennättimellä.


title: Radiotiedustelu

text: Suomalaisen radiotiedustelun isä eversti Reino Hallamaa (1889–1979) loi perustan suomalaiselle radiotiedustelulle vuonna 1927. Hänellä oli ratkaiseva merkitys Suomen sodanaikaisen tiedustelupalvelun johtajana ja kehittäjänä. Hallamaa perusti Päämajan tiedusteluosastoon ryhmän, joka selvitti muun muassa Saksan ja Neuvostoliiton salakirjoitussanomat. Ryhmä laati myös Suomen armeijalle sellaiset salakirjoitusmenetelmät, joita mikään ulkovalta ei Suomessa tiettävästi pystynyt selvittämään.


title: Radiotiedustelu

text: Sotien jälkeen Neuvostoliiton miehitysuhkan takia operaatio Stella Polariksella pyrittiin varmistamaan tiedustelun jatkotoimintamahdollisuudet. Muutama keskeinen tiedustelu-upseeri (mm. Hallamaa) siirtyi ulkomaille Valpon mahdollisilta tutkimuksilta.


title: Radiotiedustelu

text: Radiotiedustelun rooli on muuttunut 2. maailmansodan jälkeen. Tutkien, satelliittien ja automaattisten tiedustelulaitteiden käyttöönotto on tuonut uusia mahdollisuuksia vihollisen liikkeiden tarkkailuun. Niillä voidaan seurata panssarivaunujen, laivaston ja lentomuodostelmien liikkumisia vuorokaudenajasta ja säästä riippumatta. Kylmän sodan aika lisäsi tiedustelun tarvetta. Kilpavarustelu ja ydinaseet toivat uusia haasteita tiedustelulle. Suurvallat perustivat asevoimien ulkopuolelle itsenäisiä tiedusteluorganisaatioita.


title: Radiotiedustelu

text: Nykyinen 2000-luvun sodankäynnin viestiliikenne on kehittynyt näistä ajoista. Tietokoneet salaavat ja avaavat sanomia ja satelliitit hankkivat tietoja kohdemaasta. Maapalloa kiertää koko ajan satoja yhteys-, navigointi- ja tiedustelusatelliitteja. Tiedusteluun maanpinnalla käytetään nykyään kauko-ohjattavia miehittämättömiä tiedustelulennokkeja.


title: Radiotiedustelu

text: Radiotiedustelua ei tule sekoittaa siviiliviranomaisten suorittamaan radiotarkkailuun, jonka tarkoituksena on radiohäiriöiden selvittäminen ja ennaltaehkäisy. Radiotarkkailussa viestinnän sisällöllä ei ole merkitystä eikä liikennettä tallenneta. Radiotiedusteluun kuuluvaa suuntimista käytetään kuitenkin myös radiotarkkailussa.


title: Mechelin

text: Mechelin voi viitata johonkin seuraavista:


title: Konnu

text: Konnu tarkoittaa seuraavia asioita:


title: Karismaattinen johtajuus

text: Karismaattinen johtajuus tai karismaattinen auktoriteetti on sosiologi Max Weberin luoma käsite, jolla tarkoitetaan johtajuutta, joka perustuu yksilön erityiselle pyhyydelle, sankaruudelle tai poikkeukselliselle luonteelle ja hänen esittämälleen tai siunaamalleen järjestykselle. Karismaattinen johtajuus on yksi kolmesta Weberin määrittelemästä johtajuuden tyypistä, jotka muut ovat perinteinen johtajuus ja rationaalis-legaalinen johtajuus. Termi on yleisessä käytössä sosiologien piirissä.


title: Polvinivel

text: Polvinivel () on ihmisen suurin nivel. Siinä niveltyvät luut ovat reisiluu ("femur"), sääriluu ("tibia") ja polvilumpio ("patella"). Pohjeluu ("fibula") niveltyy yläpäästään sääriluuhun polvinivelen läheisyydessä, muttei kuulu varsinaisesti polviniveleen .


title: Polvinivel

text: Polven nivelpinnan muoto ei tarjoa nivelelle luonnollista tukea vaan pääosan nivelen tuesta tuovat nivelkapseli, nivelsiteet, lateraalinen ja mediaalinen nivelkierukka ja ympäröivät lihakset. Nivelkierukat parantavat reisiluun ja sääriluun yhteensopivuutta ja lisäksi ne toimivat nivelessä iskunvaimentajina.


title: Polvinivel

text: Sääri-reisiluunivel () muodostuu reisiluun lateraalisen ja mediaalisen nivelnastan sekä sääriluun lateraalisen ja mediaalisen nivelnastan välille siten, että väliin jäävät lateraalinen ja mediaalinen nivelkierukka.


title: Polvinivel

text: Polvilumpionivel () muodostuu polvilumpion ja kraniaalisen reisiluun telan välille.Nivelkierukoiden kiinnikesiteet kiinnittävät nivelkierukat joko sääriluuhun tai reisiluuhun.


title: Polvinivel

text:
Polvinivelen liikerata sisältää ojennus-koukistusliikkeen lisäksi myös kiertoliikettä polven ollessa koukistuneena. Täydessä ojennuksessa nivelsiteiden kiristyminen ja reisiluun pieni kiertyminen sääriluuhun nähden "lukitsevat" polven, erityisesti seisottaessa. Ristisiteiden yksi tehtävä on estää sääriluun liukumista eteen- ja taaksepäin suhteessa reisiluuhun.
Tähystyksessä tehty polven leikkaus on osoittautunut tehottomaksi hoidettaessa kipuilevaa polvea, jos polvivaivan syynä on ikääntymisen aiheuttama nivelkierukan repeämä.


title: Icewind Dale

text: Icewind Dale on Black Isle Studiosin kehittämä ja Interplayn alun perin 2000 julkaisema "Icewind Dale"-tietokoneroolipelisarjan videopeli. Black Isle Studios kehitti ja Interplay julkaisi vuonna 2001 pelille "Icewind Dale: Heart of Winter"-laajennuksen. Pelin seuraaja "Icewind Dale II" julkaistiin vuonna 2002.


title: Icewind Dale

text: Peli kertoo seikkailijaryhmästä, joka on kutsuttu pelastamaan "Jäätuulen laakso" pahuuden voimilta. Pelaaja ohjaa 6 sankaria, joiden taidot (aseen käyttö, varastaminen, puhuminen ym.) ja rotu laaditaan itse pelin tarjoamista vaihtoehdoista. Peli sijoittuu Forgotten Realms -maailmaan ja sen pelimekaniikka perustuu AD&D-roolipelin 2. painoksen sääntöihin. Peli on toteutettu Infinity Engine -pelimoottorilla, joka on tuttu useista tunnetuista tietokoneroolipeleistä, kuten Baldur's Gate & Baldur's Gate 2 ja .


title: Icewind Dale

text: Icewind Dale on toimintapainotteisempi peli kuin perinteistä juonivetoista roolipeliä edustava Baldur's Gate. Pelissä on kuitenkin enemmän seikkailumaisia aineksia, kuin esimerkiksi tyypillistä hack and slash -tyyppiä edustavassa Diablossa.


title: Icewind Dale

text: Peliin julkaistiin myös lisäosa, "Icewind Dale: Heart of Winter" (2001), jossa tuotiin peliin sääntömuutoksia D&D:n 3. painoksesta ja uusia pelialueita. Black Isle Studios levitti myös kotisivuillaan ilmaista laajennuspakettia Heart of Winteriin, "Trials of the Luremaster".


title: Icewind Dale

text: Pelin kiitellyn taustamusiikin sävelsi tunnettu pelisäveltäjä Jeremy Soule.


title: Saparmurat Nijazov

text: Saparmurat Atajevitš Nijazov (; , 19. helmikuuta 1940 – 21. joulukuuta 2006) oli Turkmenistanin johdossa vuosina 1985–2006, turkmeenien kommunistisen puolueen ensimmäinen sihteeri 1985–1991 ja maan presidentti 1991–2006, elinikäinen presidentti vuodesta 2002, ministerineuvoston puheenjohtaja, Turkmenistanin demokraattisen puolueen johtaja, asevoimien ylipäällikkö, kansanneuvosto Khalk Maskhalatin ja kansallisen turvallisuusneuvoston puhemies. Maailman turkmeenien järjestön johtajana hänellä oli arvonimi "Türkmenbaşy", turkmeenien suuri johtaja.


title: Saparmurat Nijazov

text: Global Witness -ihmisoikeusjärjestön mukaan Nijazovin hallinnassa oli yli 3 miljardia Yhdysvaltain dollaria, joista 2 miljardia dollaria Deutsche Bankissa Saksassa.


title: Saparmurat Nijazov

text: Nijazov jäi orvoksi hänen isänsä kaaduttua toisessa maailmansodassa ja maanjäristyksen tuhottua Ašhabadin 1948. Hänet kasvatettiin Neuvostoliiton orpokodissa ja kaukaisen sukulaisen luona. Hän valmistui Leningradin teknillisestä yliopistosta sähköinsinööriksi 1966 ja työskenteli aluksi Bezmeinskajan voimalaitoksella Ašgabatissa.


title: Saparmurat Nijazov

text: Nijazov liittyi vuonna 1962 kommunistipuolueeseen ja nousi ministerineuvoston johtoon vuonna 1985 ja Turkmenistanin SNT:n kommunistisen puolueen ensimmäiseksi sihteeriksi, kun Gorbatšov erotti entisen johtaja Muhammad Gapurovin puuvillakauppaan liittyneen korruption vuoksi. Nijazov tuki vuoden 1991 kaappausyritystä Gorbatšovia vastaan ja pysyi maan johdossa Neuvostoliiton hajoamisen jälkeen. Hänestä tuli korkeimman neuvoston puhemies, maan valtiopäämies 13. tammikuuta 1990. Hänet valittiin ilman vastaehdokkaita 27. lokakuuta 1990 maan ensimmäiseksi presidentiksi. Hänen johdollaan Turkmenistan julistautui itsenäiseksi 21. kesäkuuta 1991. Uuden perustuslain jälkeisissä presidentinvaaleissa kesäkuussa 1992 hän sai ilman vastaehdokkaita 99,95 % äänistä. Hänen kauttaan jatkettiin tammikuussa 1994 kansanäänestyksellä vuoteen 2002. Hän oli myös pääministeri ja ainoan sallitun puolueen, entisen kommunistipuolueen, nykyisen demokraattisen puolueen johtaja. Vuoden 1992 presidentinvaalit olivat viimeiset järjestetyt ja 1999 maan parlamentti poisti kausirajoitukset ja elokuussa 2002 julisti hänet elinikäiseksi presidentiksi. Hänelle tehtiin laaja sydänleikkaus Saksassa 1997, mutta hänen terveydentilaansa kuvattiin erinomaiseksi. 25. marraskuuta 2002 häntä vastaan tehtiin murhayritys, joka johti näytösoikeudenkäynteihin ja puhdistuksiin. Vuoden 2004 vaaleissa kaikki ehdokkaat olivat Nijazovin kannattajia.


title: Saparmurat Nijazov

text: Sisäpolitiikassa Nijazov ajoi vahvan nationalistista politiikkaa, suosi turkmeenin kieltä ja kielsi venäjänkielisen median, mikä sai koulutetuimman kansanosan jättämään maan, mikä puolestaan johti muun muassa koulutusjärjestelmän lamautumiseen.


title: Saparmurat Nijazov

text: Viimeisinä vuosinaan Nijazov kärsi sydänvaivoista. Hän menehtyi 66-vuotiaana sydänkohtaukseen aamuyöstä 21. joulukuuta 2006 hallittuaan maataan 21 vuotta. Nijazov haudattiin 24. joulukuuta kotikyläänsä kymmenen kilometrin päähän maan pääkaupungista vanhempiensa ja kahden veljensä viereen. Nijazovin ruumis oli esillä hautausta edeltävänä päivänä presidentinlinnassa.


title: Saparmurat Nijazov

text: Ulkopolitiikassa Nijazov korosti liittoutumattomuutta, joka kirjattiin perustuslakiin. Maahan viitataan usein "itsenäisenä, neutraalina Turkmenistanina". Maa liittyi sitoutumattomien maiden liikkeeseen 1995 ja pyrki läheisiin väleihin Turkin ja Iranin kanssa. Maan suurimpana kauppakumppanina Turkki ohitti pian Venäjän. Turkmenistan tuki Venäjää jossain asioissa, mutta pyrki toisaalta patoamaan Venäjän vaikutusvaltaa. Venäjä ja Turkmenistan sopivat 1993 yhteistyöstä Iranin ja Afganistanin vastaisten rajojen vartioinnissa, mutta Turkmenistan sanoi sopimuksen irti 1999 ja Venäjän rajavartijat vetäytyivät.


title: Saparmurat Nijazov

text: Syyskuun 2001 Turkmenista liittyi Yhdysvaltain rinnalla terrorismin vastaiseen sotaan Afganistania vastaan ja liitouma sai käyttää maan ilmatilaa ja sen läpi kuljetettiin runsaasti avustustarvikkeita.


title: Saparmurat Nijazov

text: Vuonna 2006 Euroopan kommissio ja Euroopan parlamentin kansainvälisen kaupan komissio myönsivät Turkmenistanille suosituimmuusaseman kaupassa Euroopan unionin kanssa maan myönnyttyä "ihmisoikeuskeskusteluun" EU:n kanssa. EU:n päätöksen syyksi nähtiin halu päästä käsiksi Turkmenistanin kaasuvaroihin.


title: Saparmurat Nijazov

text: Nijazov rakensi ympärilleen voimakkaan henkilökultin, ja häneen viitataan usein nimityksellä "Türkmenbaşy", turkmeenien suuri johtaja. Entinen Krasnovodskin kaupunki nimettiin uudelleen hänen mukaansa. Maan kaikissa seteleissä, kolikoissa ja useimmissa rakennuksissa on Nijazovin kuva. Hän nimesi kalenterin kuukaudet uudelleen itsensä, äitinsä, perheenjäsentensä, kirjansa, Turkmenistanin itsenäisyyden, lipun, liittoutumattomuuden ja maan historian sankarien mukaan.


title: Saparmurat Nijazov

text: Nijazov on kirjoittanut kaksiosaisen teoksen "Ruhnama" ("sielukirja"). Ensimmäinen osa ilmestyi 19. syyskuuta 2001, mikä on kansallinen juhlapäivä. Teos on kokoelma hänen ajatuksiaan turkmeenien identiteetistä, historiasta ja kohtalosta. Sitä kuvataan pyhäksi ja verrataan Raamattuun ja Koraaniin. Ruhnama on nykyisin pakollista luettavaa jokaiselle kansalaiselle. Siitä opetetaan kouluissa, yliopistoissa ja valtion viran saamiseksi teoksen sisältö on tunnettava tarkasti. 20. maaliskuuta 2006 Nijazov lupasi televisiossa, että jokainen joka lukee teoksen kolme kertaa, pääsee taivaaseen. Muut hänen teoksensa ovat runoja. Hän on myös sanoittanut maansa kansallislaulun, Garaşsyz, Bitarap, Türkmenistanyň Döwlet Gimnin.


title: Saparmurat Nijazov

text: Nijazov on tunnettu erilaisista erikoisista määräyksistään, jotka koskevat myös kansalaisten yksityiselämää. Kun hän lopetti tupakanpolton leikkauksensa jälkeen, hän määräsi myös ministerit tupakkalakkoon ja kielsi julkisen tupakanpolton. Myöhemmin hän kielsi nuorilta miehiltä parran ja pitkän tukan. Hän on myös kieltänyt baletin, oopperan, ja nauhoitetun musiikin esittämisen televisiossa, radiossa, julkisissa tapahtumissa ja häissä. Hän on sulkenut myös kaikki kansallispuistot ja useita kirjastoja. Hän hyökkäsi maan terveydenhuoltoa vastaan erottamalla 15 000 työntekijää sairaanhoidosta ja korvaamalla heidät armeijan henkilökunnalla.


title: Saparmurat Nijazov

text: Nijazovin ilmoitettiin torstaina 21. joulukuuta 2006 kuolleen yöllä 01:10 Ašgabatin aikaa yllättävään sydänkohtaukseen. Vasta edellisessä kuussa hänellä oli ilmoitettu olevan sydänsairaus. Valtiotelevisio näytti hänen kuvaansa mustissa kehyksissä, kun kuuluttaja luki hänen saavutuksensa. Nijazov ei ollut valmistellut vallanvaihtoa eikä nimittänyt itselleen seuraajaa.


title: Saparmurat Nijazov

text: Perustuslain mukaan presidentin kuollessa parlamentin puhemies ottaa presidentin valtaoikeudet, ja uudet vaalit järjestetään kahden kuukauden kuluessa. Parlamentin puhemies oli Ovezgeldy Atajev, jonka tiedotusvälineet aluksi kertoivat asettuvan johtoon. Maan oikeusministeri nosti kuitenkin syytteen häntä vastaan edes poistamatta puhemiehen syytesuojaa, ja hänet pidätettiin kaksi tuntia myöhemmin. Maan turvallisuusneuvosto nimitti hätäkokouksessaan johtoon varapääministeri Gurbanguly Berdimuhammedovin, joka voitti helmikuussa 2007 järjestetyt presidentinvaalit.


title: Yūji Ide

text: Yūji Ide (, s. 21. tammikuuta 1975 Saitama, Saitama, Japani) on japanilainen kilpa-autoilija, joka ajoi Formula 1 -sarjassa vuonna 2006 Super Aguri -tallissa. Tallitoverina Idellä oli hänen maanmiehensä Takuma Satō.


title: Yūji Ide

text: Ide menetti neljän osakilpailun jälkeen kisakuljettajan paikkansa ranskalaiselle Franck Montagnylle heikkojen ja toisinaan jopa vaarallisten ajosuoritustensa takia, joista FIA oli joutunut huomauttamaan tallia. FIA vei häneltä myös superlisenssin sen jälkeen, kun hän kolaroi Imolan osakilpailussa Christijan Albersin kanssa.


title: Yūji Ide

text: Heinäkuun alussa 2006 Yūji Iden ilmoitettiin siirtyvän ajamaan loppukaudeksi Japanin Formula Nippon -sarjaan, jossa hän sijoittui kaudella 2005 toiseksi. Iden aikomuksena oli ajaa Nippon-sarjassa DoCoMo Team Dandelion Racing -tallissa kuusi kisaa. Ide jatkoi Formula Nippon -sarjassa vuosina 2007–2008 huonolla menestyksellä. Tämän lisäksi Ide ajoi Super GT sarjassa vuosina 2008-2010.


title: Yūji Ide

text: Kauden 2010 jälkeen Ide piti taukoa kilpa-autoilusta kaksi vuotta kunnes palasi Japanin Super GT sarjaan. Hän ajoi yhden kilpailun pienemmässä GT300 luokassa Bonds Racingin NISMO GT-R GT3:lla. 2014 oli jälleen välivuosi ja 2015 hän ajoi viisi kilpailua Team Up Garage with Bandoh -tiimin Toyotalla vailla mainittavaa menestystä.


title: Martin Hinterstocker

text: Martin Hinterstocker (s. 28. heinäkuuta 1954) on saksalainen entinen jääkiekkoilija ja nykyinen jääkiekkovalmentaja. Pelipaikaltaan Hinterstocker oli hyökkääjä.


title: Martin Hinterstocker

text: Hinterstocker aloitti uransa Berliner SC:ssä, jossa voitti 1974 Saksan mestaruuden. Kaudella 1978–1979 hän voitti sarjan maalikuninkuuden sekä valittiin All Star -kentälliseen. Vuonna 1982 hän siirtyi Düsseldorfer EG:hen, josta jatkoi kuitenkin 22 pelin jälkeen ECD Sauerlandiin. Kaudelle 1984–1985 Hinterstocker siirtyi SC Riessersee -joukkueeseen, jossa pelasi seuraavat neljä kautta lukuun ottamatta lyhyttä visiittiä Augsburger EV:hen. Kaudelle 1988–1989 Hinterstocker siirtyi ESV Kaufbeureniin. Seuraavan kauden hän pelasi vielä Sauerlandissa, jonka jälkeen lopetti pelaajauransa.


title: Martin Hinterstocker

text: Saksan maajoukkueeseen Hinterstocker nousi vuonna 1976, jolloin oli heti voittamassa pronssia olympialaisissa. Hän pelasi Saksan paidassa myös MM-kisoissa 1978 ja 1979 sekä olympialaisissa 1980.


title: Martin Hinterstocker

text: Hinterstocker aloitti valmentajan uransa 1992 EV Füssen -joukkueessa. 1997 hän alkoi valmentaa ESC Dorfenia. Tällä kaudella hän valmentaa ERSC Ottobrunnia. Hinterstocker on nimitetty Saksan Hockey Hall of Fameen. Hänen poikansa Benjamin ja Martin ovat myös jääkiekkoammattilaisia.


title: Dún Laoghaire

text: Dún Laoghaire on Irlannin kaupunki Dublinin metropolialueella Dún Laoghaire–Rathdownin hallinnollisessa kreivikunnassa. Se sijaitsee Dublinin kaakkoispuolella Irlanninmeren rannikolla.


title: Dún Laoghaire

text: Hallinnollisesti Dún Laoghaire ei muodosta itsenäistä kaupunkia, vaan sitä hallinnoi kreivikunnan valtuusto. Alueen 11 vaalipiirin (Dún Laoghaire-East Central, -Glasthule, -Glenageary, -Monkstown Farm, -Mount Town, -Sallynoggin East, -Sallynoggin South, -Sallynoggin West, -Sandycove, -Salthill, ja -West Central) yhteenlaskettu väkiluku on 24 530 asukasta (vuonna 2011) ja pinta-ala 6,24 neliökilometriä.


title: Dún Laoghaire

text: Dún Laoghaire on paikkakunnan iirinkielinen nimi, eikä sillä ole englanninkielistä nimeä. Ennen Irlannin itsenäisyyttä kaupungin nimi oli "Kingstown".


title: Dún Laoghaire–Rathdownin kreivikunta

text: Dún Laoghaire–Rathdownin kreivikunta () on Irlannin tasavallan hallinnollinen kreivikunta Leinsterin historiallisessa provinssissa Irlannin saaren itärannikolla. Kreivikunnassa on 217 274 asukasta (vuonna 2016) ja sen pinta-ala on 126,38 neliökilometriä. Se on osa aiempaa Dublinin kreivikuntaa ja sijaitsee aivan Dublinin kaupungin eteläpuolella.


title: Dún Laoghaire–Rathdownin kreivikunta

text: Dún Laoghaire–Rathdownin pääkaupunki on Dún Laoghaire. Muita kaupunkeja ovat muun muassa Blackrock, Booterstown, Rathfarnham, Sandycove ja Shankill.


title: Shankill (Dublin)

text: Shankill () on Irlannin pääkaupungin Dublinin esikaupunki Dún Laoghaire–Rathdownin hallinnollisessa kreivikunnassa Dublinin keskustan kaakkoispuolella Irlanninmeren rannikolla. Shankillin kolmen vaalipiirin (Shankill-Rathmichael, Shankill-Rathsallagh ja Shankill-Shanganagh) yhteenlaskettu väkiluku on 13 937 asukasta (vuonna 2011) ja pinta-ala 18,90 neliökilometriä.


title: Shankill (Dublin)

text: Suuri osa Shankillin asukkaista on omakoti- tai rivitaloissa asuvia lapsiperheitä. Shankillista on hyvät yhteydet Dublinin keskustaan DART-junalla. Esikaupunkia ei tule sekoittaa Belfastin Shankilliksi kutsuttuun alueeseen (Shankill Road), joka on tullut tunnetuksi Pohjois-Irlannin levottomuuksien vuoksi.


title: Shankill Road

text: Shankill Road tai pelkästään Shankill () on enimmäkseen keskivertoa köyhempien protestanttisten unionistien/lojalistien asuttama alue Länsi-Belfastissa, Pohjois-Irlannissa. Shankill on tunnettu levottomuuksistaan The Troublesin aikana. Shankill Road sijaitsee aivan lähellä katolilaisten asuttamaa Falls Roadia.


title: Falls Road

text: Falls Road () tai usein pelkkä Falls, on kaupunginosa ja katu Länsi-Belfastissa, Pohjois-Irlannissa. Falls Roadin asukkaat ovat enimmäkseen keskivertoa köyhempiä katolilaisia tasavaltalaisia, ja paikka onkin tunnettu enimmäkseen The Troublesin aikaisten levottomuuksien vuoksi. Falls Road sijaitsee aivan lähellä protestanttien asuttamaa Shankill Roadia, josta se on erotettu muurilla.


title: Arrows

text: Arrows Grand Prix, tai lyhyemmin pelkästään Arrows, oli Formula 1 -talli, joka osallistui sarjaan 1978–2002. Talli tunnettiin vuosina 1991–1996 nimellä Footwork. Tallin perustivat Franco Ambrosio, Alan Rees, Jackie Oliver, Dave Wass ja Tony Southgate, joiden nimikirjaimista tallin nimi muodostettiin. Arrowsin ensimmäinen kilpailu oli Brasilian Grand Prix .


title: Arrows

text: Tallin toisessa kisassa Etelä-Afrikassa sen kuljettaja Riccardo Patrese johti kisaa kierrokselle 63/78 asti, kunnes auton moottori petti.


title: Arrows

text: 1980-luvulla talli saavutti pisteitä jokaisella kaudella. Paras kausi oli , jolloin pisteitä tuli 23, ja sijoitus valmistajien MM-sarjassa oli neljäs. Aiemmin Arrowsin sponsorina toiminut Footwork osti tallin ja tallin nimeksi tuli Footwork, joka kärsi keskiarvomoottoria raskaammasta Porschen koneesta alkukaudesta eikä vaihtaessaan Ford Cosworthin koneisiin kerännyt yhtään pistettä debyyttikaudellaan. Tämä nimi pysyi vuoden loppuun asti, jolloin Tom Walkinshaw asettui tallin omistajaksi. Arrows on yksi menestyneimpiä F1-talleja, jotka eivät saavuttaneet yhtään voittoa.


title: Arrows

text: Kaudella Arrowsin ykköskuskina toimi vuoden 1996 maailmanmestari Damon Hill. Moottorina toimi jo aikasemmin huonoksi todettu Yamahan V10. Kausi ei alkanut vakuuttavasti kun Hill onnistui juuri ja juuri ajamaan aika-ajoissa ajan, joka oli 107% sisällä  parhaasta ajasta ja kisan alussa hän keskeytti moottorivian takia. Parhaaksi tulokseksi jäi Unkarin kisa, jossa Hill sijoittui aika-ajoissa jopa kolmanneksi. Kisan aikana hän onnistui ohittamaan Ferrarin Michael Schumacherin ja johti kisaakin hyvän aikaa. Lopulta kumminkin kaasun kanssa sekä vaihteiden kanssa tuli vikaa ja Hillin vauhti tippui, jolloin Williams kuski Jacques Villeneuve saavutti hänet nopeasti. Hill tuli silti maaliin toisena, joka oli hyvä suoritus tallilta rikkinäisellä autolla. Hill ei jatkanut enää seuraavalla kaudella tallissa, joten hänen tilalle kaudella tuli Mika Salo.


title: Arrows

text: Kaudella Arrows oli Ferrarin lisäksi ainoa talli, joka valmisti omat moottorinsa. Se osoittautui hyvin pian epäluotettavaksi. Kauden parhaaksi tulokseksi jäi Salon neljäs sija Monacossa. Se oli myös ainoa kisa, jossa molemmat kuljettajat pääsivät pisteille asti. Vain kahdessa kisassa molemmat kuskit pääsivät maaliin asti. Espanjassa luotettavuusongelmat kärjistyivät entisestään, kun sekä Salo että Diniz keskeyttivät yhtä aikaa moottorivian takia.


title: Arrows

text: Kaudella Arrows jatkoi omien moottoreiden valmistamista. Kuskeina olivat Pedro de la Rosa sekä Toranosuke Takagi. Kausi alkoi lupaavasti Australiassa, kun Pedro de la Rosa oli kuudes ja Takagi seitsemäs. Tämä jäi kauden parhaaksi tulokseksi, ja oli yksi kolmesta kisasta, jossa molemmat pääsivät maaliin. Pistesaldokin jäi vain yhdeksi pisteeksi.


title: Arrows

text: Huonoiksi osoittautuneiden Arrows-koneiden käyttö lopetettiin ja talli siirtyi käyttämään Supertecin moottoreita kaudella . Tallin sponsoriksi tuli mobiiliteknologiayritys Orange. Autona oli Arrows A21. Kuskit onnistuivat tuomaan auton pisteille neljä kertaa. Paras sijoitus oli Jos Verstappenin neljäs sija Italiassa.


title: Arrows

text: Kaudella moottorintoimittaja vaihtui Asiatechiksi, jonka koneilla saatiin ajettua kauden aikana vain kerran pisteille Itävallan GP:ssä. Talli yritti saada kuljettajakseen kaudeksi Jean Alesin, mutta ranskalainen siirtyi DTM-sarjaan. Talli vaihtoi jälleen moottorintoimittajaa Ford Cosworthiin. Heinz-Harald Frentzen teki mitä pystyi ja toi muutaman kerran pisteitä tallille, mutta talousvaikeuksille hänkään ei voinut mitään. Samana vuonna talli lopetti toimintansa ajettuaan 298 kisaa ilman voittoa. Autojen rungot myytiin Paul Stoddartille, josta tuli myöhemmin Minardin tallipäällikkö.


title: Arrows

text: Super Aguri käytti kaudella Arrowsin viimeiseksi jäänyttä autoa, A23:a, kauden puoliväliin saakka. Super Agurin omistaja-tallipäällikkö Aguri Suzuki ajoi vuosina 1992-93 Footwork Arrowsilla.


title: Arrows

text: Arrowsia ajoivat edellä mainittujen lisäksi muun muassa Jochen Mass, Marc Surer, Thierry Boutsen, Derek Warwick sekä Arrowsin ainoa suomalaiskuljettaja Mika Salo.


title: Ladislav Troják

text: Ladislav Troják (15. kesäkuuta 1914 Košice, Itävalta-Unkari – 8. marraskuuta 1948) oli slovakialainen jääkiekkoilija.


title: Ladislav Troják

text: Troják aloitti uransa ČsŠK Košicessa, jossa hän pelasi vuoteen 1934 asti, kunnes siirtyi LTC Prahan riveihin. Hän pelasi Prahassa uransa loppuun saakka. Troják oli ensimmäinen slovakialaispelaaja, joka nousi Tšekkoslovakian jääkiekkomaajoukkueeseen. Hän pelasi maajoukkueessa 75 peliä tehden niissä 37 maalia. Troják oli voittamassa maailmanmestaruutta 1947 sekä olympiahopeaa 1948. Hän kuoli lento-onnettomuudessa Englannin kanaalin yllä.


title: Ladislav Troják

text: Troják nimettiin Slovakian Hockey Hall of Fameen 30. marraskuuta 2002. Vuonna 2011 hänet nimettiin kansainvälisen jääkiekkoliiton kunniagalleriaan.


title: Verizon Communications

text: Verizon Communications on yhdysvaltalainen tietoliikenneyritys, jonka pääkonttori sijaitsee New Yorkissa. Verizonilla on yli 140 miljoonaa lankapuhelinliittymää ja 203 000 työntekijää.


title: Verizon Communications

text: Verizon omistaa Verizon Wireless -matkapuhelinoperaattorin. Verizon Wirelessillä on yli 51 miljoonaa asiakasta. Verizon omisti alkujaan yrityksestä 55 % ja brittiläinen Vodafone 45 %. Syyskuussa 2013 Vodafone myi osuutensa Wirelessistä Verizonille 130 miljardilla dollarilla. Tämä oli kautta aikojen kolmanneksi suurin yrityskauppa. Maailman suurin yrityskauppa tehtiin vuonna 2000, jolloin Vodafone osti saksalaisen Mannesmannin 203 miljardilla dollarilla. Toiseksi suurin on AOL:n ja Time Warnerin fuusio vuodelta 2000.


title: Verizon Communications

text: Verizon Communications kuuluu Dow Jones Industrial Average -indeksiin ja se oli yhdysvaltalaisen "Fortune"-talouslehden julkaisemalla Fortune 500 -listalla Yhdysvaltain 15. suurin yritys vuonna 2012.


title: Jaroslav Drobný

text: Jaroslav Drobný (12. lokakuuta 1921 Praha – 13. syyskuuta 2001 Lontoo) oli tšekkiläinen jääkiekkoilija ja tennispelaaja. Drobný oli poikkeuksellisen lahjakas urheilija, talvisin hän pelasi jääkiekkoa ja kesäisin tennistä. Hän nousi molemmissa lajeissa maailman huipulle.


title: Jaroslav Drobný

text: Jääkiekkourallaan Drobný pelasi Tšekkoslovakian maajoukkueessa ja oli voittamassa maailmanmestaruuden 1947 ja olympiahopeaa 1948.


title: Jaroslav Drobný

text: Drobný aloitti tennisuransa Wimbledonin turnauksessa 1938. 1946 hän selvisi Ranskan avointen loppuotteluun. Vuonna 1949 Drobný lopetti jääkiekon ja keskittyi tennikseen. Samana vuonna Drobný muutti Egyptiin ja sai Egyptin kansalaisuuden. Hän selvisi 1949 Wimbledonin loppuotteluun ja onnistui 1954 voittamaan turnauksen. Drobný nimitettiin tenniksen Hall of Fameen 1983.


title: Kiekkomaailma

text: Kiekkomaailma on kirjailija Terry Pratchettin luoma fantasiamaailma, johon hänen kirjansa sijoittuvat. Se on jättimäinen kiekko, jota kannattelevat neljä elefanttia: Berilia, Tubul, Great T'Phon ja Jerakeen. Nämä taas seisovat maailmankilpikonna Suuren Kaksosen (Great A'Tuin) kuoren päällä, joka lipuu hiljalleen halki universumin. Kiekkomaailma on halkaisijaltaan noin 10 000 mailia ja sitä kiertävät kiekkomaailman kuu ja aurinko. Magia vaikuttaa Kiekkomaailmassa voimakkaasti, ja vaikka Kiekkomaailma monilta osin muistuttaa Maata, se noudattaa omia fysiikan lakejaan. Magian suuren vaikutuksen takia Kiekkomaailmassa elää useita velhoja ja noitia. Lisäksi magia saattaa silloin tällöin aiheuttaa repeämiä Kiekkomaailman todellisuuteen, jolloin Umpiulottuvuuksien hirviöt yrittävät hyökätä vallatakseen maailman.


title: Kiekkomaailma

text:
Kiekkomaailman väestöön kuuluu ihmisten lisäksi muun muassa ihmissusia, vampyyreita, peikkoja ja kääpiöitä. Kiekkomaailman kuuluisin kaupunki on Ankh-joen varrella sijaitseva kaupunkivaltio Ankh-Morpork.
Kiekkomaailmaan perustuen on julkaistu useita videopelejä kuten:


title: Kiekkomaailma

text: Lisäksi on julkaistu lautapeli "Discworld: Ankh-Morpork" (2011).


title: M83 (yhtye)

text: M83 on ranskalais-amerikkalainen elektronisen musiikin yhtye, jonka perustivat Nicholas Fromageau ja Anthony Gonzalez vuonna 2001. Tunnetuksi yhtyeen nosti toinen albumi "Dead Cities, Red Seas & Lost Ghosts", jonka jälkeen Fromageau jätti yhtyeen. Nykyään Gonzalez tekee kappaleet yksin, vierailevia muusikoita apuna käyttäen.


title: M83 (yhtye)

text: M83:n musiikki haki varsinkin alkuvaiheessa runsaasti vaikutteita shoegazing-tyylisuuntauksesta, jossa lauluosuudet lauletaan pehmeällä äänensävyllä vahvasti efektoidun, täyteenahdetun äänivallin päälle. Myöhemmillä levyillä on myös menty pop-kappaleiden suuntaan, vanhan tyylin pysytellessä rinnalla. "Saturdays = Youth" sisältää myös vahvoja 80-luvun tuotannollisia vaikutteita, "Digital Shades Vol. 1" puolestaan on enemmänkin ambient-albumi. M83 on myös tehnyt remixejä muille yhtyeille ja artisteille, mm. Depeche Modelle, Placebolle, Goldfrappille ja Bloc Partylle.


title: Parvi

text: Parvi voi tarkoittaa ainakin seuraavia:


title: M83

text: M83 voi tarkoittaa


title: Gylippos

text: Gylippos (, 400-luku eaa.) oli spartalainen sotapäällikkö peloponnesolaissodan aikana.


title: Gylippos

text: Gylippoksen isä Kleandridas oli karkotettu Spartasta otettuaan vastaan lahjuksia Ateenalta vuonna 446 eaa. Kleandridas oli asettunut asumaan Thurioihin. Gylippoksen äiti oli ehkä helootti ja Gylippos itse laskettiin Spartassa kuuluvaksi "mothakes"-luokkaan, joita ei laskettu Spartan kansalaisiksi.


title: Gylippos

text: Vuonna 414 eaa. spartalaiset valitsivat Gylippoksen johtamaan Sisiliaan lähetettävää retkikuntaa, jonka tarkoitus oli auttaa Spartan sisilialaisia liittolaisia Ateenan lähettämää armeijaa (Sisilian sotaretki) vastaan. Sisiliassa Gylippos onnistui yli odotusten ja Ateenan retkikunta tuhottiin melkein viimeiseen mieheen. Thukydideen mukaan Gylippos yritti pelastaa ateenalaisten komentajien Nikiaan ja Demostheneen hengen, mutta sisilialaiset teloittivat heidät hänen toiveistaan huolimatta.


title: Gylippos

text: Spartaan palatessaan Gylipposta syytettiin siitä että hän oli kavaltanut suuria summia rahaa jotka hänen olisi pitänyt tuoda Spartaan. Gylippoksen tarkkaa kohtaloa ei tiedetä, Diodoros Sisilialainen väittää että hänet tuomittiin kuolemaan mutta että hän pääsi pakenemaan Spartasta. Athenaios taas kertoo että Gylippos teki itsemurhan.


title: Google Talk

text: Google Talk on Googlen tarjoama pikaviestintä- ja VoIP-palvelu. Sen pikaviestintäominaisuudet käyttävät avointa XMPP-tekniikkaa, ja pikaviestintä voi käyttää Googlen omien Google Talk (GTalk) -ohjelman sekä Gmail-nimisen WWW-sähköpostipalvelun lisäksi millä tahansa XMPP-asiakasohjelmalla (kuten Kopete, Psi, Pidgin tai iChat).


title: Google Talk

text: Palvelun täysipainoiseen käyttämiseen tarvitaan Google Talk -sovellus, joka on tarkoitettu Windows XP- ja Windows 2000 tai niitä uudemmille alustoille. Myös Googlen kehittämä Android-mobiilikäyttöjärjestelmä on tuettuna, jossa GTalk oli aiemmin esiasennettuna laitteeseen. Gtalk Androidille ei ole enää jakelussa vaan päivitettäessä se korvaantuu Hangouts-palvelulla.


title: Google Talk

text: Google Talk -tili on samalla muun muassa Gmail-tili.


title: Google Talk

text: Google kehitti XMPP-protokollan määrittämisestä vastaavan XMPP Standards Foundation -säätiön kanssa XMPP-protokollalle ääni- ja videopuhelut määrittävän Jingle-laajennuksen, jonka standardointisäätiö on hyväksynyt, mutta joka lisätään vasta tulevaan XMPP-protokollan standardiin. XMPP-protokollan aikaisempi nimi oli Jabber-protokolla.


title: Google Talk

text: Jingle-laajennus lisäsi VoIP- sekä videopuhelua varten P2P-tekniikan, multimediatoistot toteutetaan RTP-protokollalla (Real-time Transport Protocol), sekä tarpeen mukaan NAT-verkkojen läpivienti suoritetaan ICE-tekniikalla (Interactive Connectivity Establishment).


title: Google Talk

text: Gtalk ei ole täysin Jingle-laajennuksen mukainen ja siten ei toimi aivan kaikkien Jingle-laajennusta tukevien asiakasohjelmien kanssa. Jingle-laajennusta voidaan käyttää myös muuhun, kuin VoIP- ja videopuheluihin; mm. RemoteVNC-etähallintasovellus käyttää sitä videokuvan välittämiseen.


title: Tampereen elokuvajuhlat

text: Tampereen elokuvajuhlat () on Tampereella järjestettävä vuosittainen lyhytelokuviin keskittynyt elokuvafestivaali. Tampereen elokuvajuhlat on Pohjoismaiden vanhin ja suurin lyhytelokuvafestivaali. Festivaali kerää vuosittain noin 30 000 elokuvan ystävää ympäri maailman.


title: Tampereen elokuvajuhlat

text: Festivaali sai alkunsa Tampereen lyhytelokuvapäivistä, jotka järjestettiin helmi-maaliskuun vaihteessa vuonna 1969. Seuraavana vuonna järjestettiin opetusministeriön, Suomen elokuvasäätiön ja Tampereen kaupungin tuella ensimmäiset kansainväliset lyhytelokuvajuhlat. Elokuvajuhlien alkuaikoina festivaalilla näytettiin vuosittain runsaat sata elokuvaa. 1990-luvun puolivälissä näytöksiä oli jo noin sata, ja elokuvia näytettiin viitisen sataa. Ammattilaisten käyttöön suunnattu Film Market sai alkunsa vuonna 1992.


title: Tampereen elokuvajuhlat

text: Festivaali järjestetään vuosittain maaliskuussa. Esityspaikkoina toimivat elokuvateatterit Plevna ja Hällä sekä Tullikamarin Pakkahuone. Elokuvajuhlien kansainvälisen pääpalkinnon, Grand Prix'n, voittaja pääsee kisaamaan myös Oscar-ehdokkuudesta. Kotimaisen ja kansainvälisen kilpailun lisäksi festivaali tarjoaa laajan ja monipuolisen erikoisohjelmiston, jossa esitetään niin tuoreita kuin vanhempia, historiallisesti merkittäviä lyhyt-, dokumentti- ja animaatioelokuvia. Festivaalin oheistapahtumat koostuvat näyttelyistä, seminaareista, keskustelutilaisuuksista ja iltaklubeista.


title: Tampereen elokuvajuhlat

text: Festivaali pyrkii kannustamaan nuorten elokuvantekijöiden esiinmarssia. Monet arvostetut elokuvaohjaajat ovatkin saaneet uransa ensimmäiset tunnustukset ja palkinnot Tampereen elokuvajuhlilla. Kotimaisen kilpailun festivaalivoittajiin lukeutuvat esimerkiksi Mika Kaurismäki vuonna 1981, Kaisa Rastimo vuonna 1988, Markku Pölönen vuonna 1993, John Webster vuonna 1999, Zaida Bergroth vuonna 2007 ja Mika Ronkainen vuonna 2013.


title: Tampereen elokuvajuhlat

text: Festivaalin yhteydessä jaetaan rahalliselta arvoltaan Suomen suurin elokuva-alan palkinto, Risto Jarva -palkinto.


title: Maarit Hurmerinta

text: Maarit Helena Hurmerinta o.s. Äijö (s. 10. marraskuuta 1953 Helsinki) on suomalainen laulaja ja muusikko. Hän käyttää taiteilijanimenään etunimeään Maarit.


title: Maarit Hurmerinta

text: Hän on avioliitossa muusikko Sami Hurmerinnan kanssa. Heillä on kaksi lasta: poika Samuli (s. 8. heinäkuuta 1975) ja tytär Janna, joka on niin ikään laulaja. Maarit Hurmerinnan isoisä oli italialainen muusikko Michele Orlando.


title: Maarit Hurmerinta

text: Maaritin ura lähti liikkeelle vuonna 1972 kellaribändin kanssa tehdystä demonauhoitteesta, jota tarjottiin Love Recordsille. Samana vuonna ilmestyi single "Aamun tulo / Nyt olen tullut maailmaan". A-puoli oli laulajan oma sanoitus ja B-puoli käännösversio Carole Kingin klassikosta ”Home again”.


title: Maarit Hurmerinta

text: Vuonna 1973 Maarit osallistui Suomen euroviisukarsintoihin kappaleilla ”Ampukaa pianisti” ja ”Life is a jigsaw” ja samana vuonna ilmestyi ensimmäinen albumi "Maarit", jolta löytyvät klassikot ”Laakson lilja”, ”Lainaa vain”, ”Laulu kuolleesta rakastetusta” ja ”Sua ehkä liikaa pomputin”. Ensimmäisellä pitkäsoitolla oli mukana nimekkäitä tekijöitä kuten tuottaja Otto Donner, muusikot Jim Pembroke, Albert Järvinen, Dave Lindholm ja sanoittajana Hector.


title: Maarit Hurmerinta

text: Vuonna 1974 Maaritille koottiin taustayhtyeeksi Afrikan tähti, jonka kitaristiksi liittyi Sami Hurmerinta. Pari avioitui vielä samana vuonna, ja yhteistyö on jatkunut siitä lähtien. Vuonna 1975 ilmestyi albumi "Viis' pientä", jonka jälkeen Maarit jäi pariksi vuodeksi pois kuvioista saatuaan lapsen. Vuonna 1977 laulaja palasi estradeille ja esiintyi Sopotin laulufestivaaleilla ja OIRT-maiden välisissä sävellyskilpailuissa Bulgariassa.


title: Maarit Hurmerinta

text: Vuonna 1978 levy-yhtiöksi vaihtui Finnlevy ja ilmestyi ”Jäätelökesä”, joka on Maaritin suurimpia hittejä. "Siivet saan" -pitkäsoiton myynti saavutti kultalevyrajan ja samoin kävi seuraavalle albumille "Nykyajan lapsi" (1980), joka oli kokonaan Sami Hurmerinnan säveltämä, sovittama ja tuottama. Tässä vaiheessa Maarit teki enemmän töitä ahkerana taustalaulajana kuin soololaulajana. Viimeinen Finnlevyllä julkaistu albumi oli "Elämän maku" (1981). 1980-luvulla ilmestyi albumeja tasaiseen tahtiin, ja vuonna 1986 levy-yhtiöksi vaihtui CBS.


title: Maarit Hurmerinta

text: 1990-luvulla Maarit levytti muun muassa Pyramidille ja Fazer Recordsille. Vantaan kulttuuripalkinnon hän sai vuonna 1994 yhdessä Sami Hurmerinnan kanssa. Vuonna 1998 hän esiintyi menestyksekkäästi konsertissaan Helsingin Kulttuurikeskus Stoassa. Konsertti taltioitiin sekä televisioon että live-levynä ("Stoalive", 1999), josta tuli myynti- ja arvostelumenestys.


title: Maarit Hurmerinta

text: Vuonna 2002 ilmestyivät "Metsäntyttö"-albumi ja kokoelma nimeltään "Laakson liljasta metsän tyttöön". Vuonna 2004 toteutui englanninkielinen jazz-projekti kun Warnerilta ilmestyi albumi "Good Days, Bad Days". Warner julkaisi myös vuonna 2006 kokoelman "30 suosikkia – Maarit", mutta studioalbumi "Nälkää ja rakkautta" levytettiin EMI:lle.


title: Maarit Hurmerinta

text: Tapsan Tahdit -tapahtumassa heinäkuussa 2008 Maarit oli yksi viidestä Iskelmä-Finlandia-palkintoehdokkaasta. Palkinto meni Yö-yhtyeen Olli Lindholmille.


title: Maarit Hurmerinta

text: Vuonna 2010 Maarit esiintyi 1. luokan postimerkissä. Maarit oli mukana syksyllä 2013 televisiossa nähtävässä Vain elämää -ohjelman toisella kaudella Laura Närhen, Pauli Hanhiniemen, Jukka Pojan, Ilkka Alangon, Juha Tapion sekä Anna Abreun kanssa.


title: Maarit Hurmerinta

text: Viimeisin studioalbumi "Miten elämästä kertoisin" julkaistiin lokakuussa 2013.


title: Vuokki

text: Vuokki on alue Suomussalmella, Alue on saanut nimensä Vuokkijärven mukaan. Vuokki koostuu suurista erämaa-alueista, joiden lävitse kulkee Suomussalmen ja Kuhmon välinen Runon ja rajan tie. Vuokki jakautuu Yli-Vuokkiin ja Ala-Vuokkiin, joista jälkimmäinen sijaitsee talvisodasta tunnetun Raatteen tien läheisyydessä.


title: Vuokki

text: Sana "vuokki" tulee saamen kielestä, jonka vaikutus Kainuussa ja Koillismaalla on ollut aiemmin huomattava.


title: Apinapinseri

text: Apinapinseri (aik. Affenpinseri) on lyhyt, tuuheakarvainen koirarotu. Alkuperainen nimi Affenpinscher tulee Saksasta ja saksankielen affe on suomeksi apina. Vuosittain Suomessa rekisteröidään keskimäärin 30 apinapinseriä. Vuonna 1998 Suomeen perustettiin apinapinserien oma rotuyhdistys, Suomen Affenpinserit ry. Suomen Affenpinserit ry kuuluu Suomen Kennelliittoon, Suomen Kääpiökoirat ry:een ja Helsingin kennelpiiriin. Yhdistyksen tarkoituksena on lisätä apinapinserin tunnettavuutta, kerätä terveystietoa jalostustoimintaa varten ja jakaa rotutietoutta.


title: Apinapinseri

text: Apinapinserin säkäkorkeus on 25–30 cm ja paino noin 3–6 kg. Ulkomuodoltaan rotu on pieni ja neliömäinen. Pää on pyöreähkö ja kallo kaareutuu voimakkaasti. Koiran kuono on lyhyt, muttei yhtä lyhyt kuin esimerkiksi griffoneilla eikä ylöspäin kääntyvä. Häntä on lyhyehkö ja korkealle kiinnittynyt, asennoltaan yläviisto. Karvapeite on karkeaa. Väriltään apinapinseri on puhtaan musta. Apinapinserillä on suora selkä ja niukat kulmaukset, askeleet lyhyehköt ja tipsuttavat. Päälaella karva sojottaa eri suuntiin. Se antaa apinapinserille apinamaisen ilmeen, josta rodun nimikin johtuu. Karva on karkeaa ja tiivistä. Alun perin väreinä ovat olleet myös muun muassa keltainen, punainen, harmaanvalkoinen, tummanharmaa, harmaanmusta ja puhtaanmusta. Vielä nykyäänkin pentueisiin saattaa syntyä poikkeavan värisiä pentuja. Apinapinserin sanotaan muistuttavan snautseria ja griffon bruxelloisia.


title: Apinapinseri

text: Koira on valpas, peloton, eloisa, aktiivinen, leikkisä, itsenäinen ja uskollinen. Apinapinseri on hyvin aktiivinen, joten harrastuksena agility on lisääntynyt. Ensimmäisen kerran apinapinseri osallistui viralliseen agilitykilpailuun vuonna 2007.


title: Apinapinseri

text: Apinapinserin ei kuulu olla aggressiivinen, flegmaattinen tai hermostunut. Se on omistajiaan kohtaan erittain lojaali.


title: Apinapinseri

text: Apinapinseri tyytyy melko vähään, mutta sitä on vaikea motivoida, joten se saattaa olla melko hankala koulutettava.


title: Apinapinseri

text: Rotu soveltuu erityisesti huumorintajuiseen kotiin, koiran leikkisyyden vuoksi.


title: Apinapinseri

text:
Ennen rotanmyrkkyjä rottien tappamiseen käytettiin pieniä koiria. Saksassa ja sen naapurimaissa on käytetty snautserin tai pinserin tapaisia koiria. Roduista yksi oli affenpinseri. Jo 1300- ja 1400-luvuilta peräisin olevissa maalauksissa esiintyy hyvin paljon affenpinserin näköisiä koiria. Affenpinseriä on käytetty myös vahtikoirana.
Affenpinserin arvellaan polveutuvan pienestä, nykyään hävinneestä saksalaisesta terrieristä. Toiset puolestaan uskovat affenpinserin olevan kääpiösnautserin ja toiset taas pinserin jälkeläinen. On olemassa myös teoria, että Affenpinseri olisi sukua Belgian griffonille. Rotu sai yksityiskohtaisen rotumääritelmän Saksassa 1900-luvulla.. Ensimmäinen yksilö rekisteröitiin Suomessa vuonna 1879. Virallinen kasvatus alkoi 1980-luvulla Ruotsista ja Yhdysvalloista tuoduilla koirilla.


title: Apinapinseri

text: Nykyään apinapinseriä pidetään lähinnä seurakoirana. Sen pieni koko ja luonne tekevät koirasta sopivan seuralaisen tai vaikkapa vahdin pieneenkin asuntoon. Apinapinserien omistajat ovat osallistuneet aktiivisesti näyttelytoimintaan, ja agilityn suosio on nousussa apinapinseriharrastajien keskuudessa.


title: Apinapinseri

text: Alusta lähtien on pyritty tutkimaan apinapinserin silmiä, polvia ja lonkkia. Apinapinserillä on esiintynyt jonkin verran patellauksaatiota eli polvilumpion sijoiltaanmenoa. Silmien osalta ei ole todettu perinnöllisiä sairauksia.


title: Helootit

text: Helootit olivat orjien luokka erityisesti antiikin Spartassa. Varhaisimmat helootit olivat Lakonian alkuasukkaita, jotka olivat joutuneet spartalaisten alistamiksi. 600-luvulla eaa. Sparta valtasi Messenian ja alisti senkin alkuperäisväestön. Tämän jälkeen suurin osa helooteista oli messenialaisia. Helootit eivät kuuluneet yksityisille vaan he olivat valtion omaisuutta. He tekivät maaorjien tapaan töitä maatiloilla ja kotitalouksissa, minkä lisäksi he toimivat myös spartalaisten hopliittien avustajina, kevytaseisina tai soutajina Spartan laivastossa.


title: Helootit

text: Helootteja oli paljon enemmän kun Spartan kansalaisia, minkä takia spartalaiset pelkäsivät, että helootit nousisivat kapinaan, ja pitivät aina itseään valmiudessa tämän varalta. Tästä syystä he eivät yleensä halunneet lähettää armeijaansa kovin kauaksi Peloponnesokselta. Nuoret spartalaiset miehet ottivat osaa krypteiaksi kutsuttuun rituaaliin, jonka yhteydessä he saivat tappaa helootteja.


title: Helootit

text: Helooteilla oli myös mahdollisuus päästä vapaaksi, mutta se oli valtion asia. Entisiä helootteja kutsuttiin nimellä "neodamodeis"; he saivat taistella Spartan armeijassa hopliitteina. Heloottinaisen ja spartalaisen miehen lapsia kutsuttiin nimellä "mothakes".


title: Helootit

text: Spartan helootteihin perustuva järjestelmä romahti, kun thebalainen Epameinondas kukisti Spartan vuonna 371 eaa. ja vapautti Messenian Spartan vallasta.


title: Keeshond

text: Keeshond (saksankielisissä maissa Wolfspitz, aikaisemmin hollanninpystykorva) on keskikokoinen, Hollannista kotoisin oleva pystykorvainen koirarotu. Rodun tunnusomaisin piirre on erittäin tuuhea, kaksikerroksinen turkki. Keeshond on yksi viidestä saksanpystykorvarodusta.


title: Keeshond

text: Keeshond on terhakka keskikokoinen pystykorva, jolla on pitkä kaksinkertainen turkki, pienet pystyt korvat ja kippurahäntä. Turkin väritys on harmaa eri sävyissään (musta, valkoinen, harmaa / hopea). Pää ja selkä ovat tummemmat kuin raajat, kaulus ja häntä, joiden väri on vaaleamman harmaa. Keeshondin silmiä reunustavat rodulle tyypilliset "silmälasit". Jalat ovat vankkaluustoiset ja kulmaukset kohtuulliset. Säkäkorkeus vaihtelee yleisimmin 40–50 cm:n välillä.


title: Keeshond

text: Keeshond on vilkas, eloisa ja uskollinen omistajalleen. Rotu on oppivainen ja melko helppo kouluttaa. Keeshondit ovat kuitenkin luonteeltaan vilkkaita, joten nuoren koiran tapakasvatukseen tulee kiinnittää huomiota. Koiran riistavietti on heikko, joten se on oiva retkeilykaveri luonnonystävälle. Vieraisiin keeshond suhtautuu pidättyväisesti olematta kuitenkaan aggressiivinen, mikä tekee siitä hyvän ilmoittavan vahtikoiran.


title: Keeshond

text: Lämpimän turkkinsa vuoksi keeshond ulkoilee mielellään huonollakin säällä, mutta seurallisen luonteensa vuoksi se ei sovellu ulkokoiraksi. Keeshondit viihtyvät perheensä kanssa, kiintyvät vahvasti omistajaansa ja ovat aina valmiita osallistumaan kaikkeen toimintaan.


title: Keeshond

text: Hyvän koulutettavuuden ansiosta keeshond sopii hyvin seura- ja harrastuskoiraksi esimerkiksi tokoon, agilityyn, koiranäyttelyihin tai maastolajeihin. Rodusta löytyy runsaasti toko- ja agilityvalioita


title: Keeshond

text: Keeshond on Keski-Euroopasta lähtöisin oleva pystykorvarotu. Keeshondia on alun perin käytetty vahtikoirana Hollannin kanaalien proomuilla ja maatiloilla. Nykyisin keeshond toimii lähinnä seura- ja vahtikoirana. Keeshond sopii hyvin myös harrastuskoiraksi esimerkiksi tokoon, agilityyn ja koiranäyttelyihin. Keeshond on luonteeltaan vilkas ja eloisa. Pentuja rekisteröidään hieman yli 100 vuodessa.